qundao/data-zh-poetry huggingface dataset:
水龙吟·似花还似非花
作者：苏轼
朝代：宋
体裁：词

似花还似非花，也无人惜从教坠。
抛家傍路，思量却是，无情有思。
萦损柔肠，困酣娇眼，欲开还闭。
梦随风万里，寻郎去处，又还被、莺呼起。
不恨此花飞尽，恨西园、落红难缀。
晓来雨过，遗踪何在，一池萍碎。
春色三分，二分尘土，一分流水。
细看来，不是杨花点点，是离人泪。
水龙吟·古来云海茫茫
作者：苏轼
朝代：宋
体裁：词

古来云海茫茫，道山绛阙知何处。
人间自有，赤城居士，龙蟠凤举。
清净无为，坐忘遗照，八篇奇语。
向玉霄东望，蓬莱暗霭，有云驾、骖风驭。
行尽九州四海，笑纷纷、落花飞絮。
临江一见，谪仙风采，无言心许。
八表神游，浩然相对，酒酣箕踞。
待垂天赋就，骑鲸路稳，约相将去。
水龙吟·古来云海茫茫
作者：苏轼
朝代：宋

昔谢自然欲过海求师蓬莱，至海中，或谓自然，“蓬莱隔弱水三十万里，不可到。天台有司马子微，身居赤域，名在绛阙，可往从之。”自然乃还，受道于子微，白日仙去。子微著《坐忘论》七篇，《枢》一篇，年百余。将终，谓弟子曰：“吾居玉霄峰，东望蓬莱，尝有真灵降焉。今为东海青童君所召。”乃蝉脱而去。其后，李太白作《大鹏赋》云：“尝见子微于江陵，谓余有仙风道骨，可与神游八极之表。”元丰七年冬，余过临淮，而湛然先生梁公在焉。童颜清澈，如二三十许人，然人亦有自少见之者。善吹铁笛，嘹然有穿云裂石之声。乃作《水龙吟》一首，记子微、太白之事，倚其声而歌之。古来云海茫茫，道山绛阙知何处。人间自有，赤城居士，龙蟠凤举。清净无为，坐忘遗照，八篇奇语。向玉霄东望，蓬莱晻霭，有云驾、骖风驭。行尽九州四海，笑纷纷、落花飞絮。临江一见，谪仙风采，无言心许。八表神游，浩然相对，酒酣箕踞。待垂天赋就，骑鲸路稳，约相将去。
水龙吟·咏笛材
作者：苏轼
朝代：宋
体裁：词

楚山修竹如云，异材秀出千林表。龙须半剪，凤膺微涨，玉肌匀绕。木落淮南，雨晴云梦，月明风袅。自中郎不见，桓伊去后，知辜负、秋多少。
闻道岭南太守，后堂深、绿珠娇小。绮窗学弄，《梁州》初遍，《霓裳》未了。嚼徵含宫，泛商流羽，一声云杪。为使君洗尽，蛮风瘴雨，作《霜天晓》。
水龙吟·咏笛材，时太守闾丘公显已致仕，居姑苏。后房懿卿者，甚有才色，因赋此诗
作者：苏轼
朝代：宋

楚山修竹如云，异材秀出千林表。龙须半剪，凤膺微涨，玉肌匀绕。木落淮南，雨晴云梦，月明风袅。自中郎不见，桓伊去后，知孤负、秋多少。闻道岭南太守，后堂深、绿珠娇小。绮窗学弄，梁州初遍，霓裳未了。嚼徵含宫，泛商流羽，一声云杪。为使君洗尽，蛮风瘴雨，作霜天晓。
水龙吟·小沟东接长江
作者：苏轼
朝代：宋
体裁：词

小沟东接长江，柳堤苇岸连云际。
烟村潇洒，人闲一哄，渔樵早市。
永昼端居，寸阴虚度，了成何事。
但丝莼玉藕，珠粳锦鲤，相留恋，又经岁。
因念浮丘旧侣，惯瑶池、羽觞沈醉。
青鸾歌舞，铢衣摇曳，壶中天地。
飘堕人间，步虚声断，寒露风细。
抱素琴，独向银蟾影里，此怀难寄。
水龙吟·小沟东接长江
作者：苏轼
朝代：宋

小沟东接长江，柳堤苇岸连云际。烟村潇洒，人闲一哄，渔樵早市。永昼端居，寸阴虚度，了成何事。但丝莼玉藕，珠粳锦鲤，相留恋，又经岁。因念浮丘旧侣，惯瑶池、羽觞沈醉。青鸾歌舞，铢衣摇曳，壶中天地。飘堕人间，步虚声断，露寒风细。抱素琴，独向银蟾影里，此怀难寄。
水龙吟·小沟东接长江
作者：苏轼
朝代：宋
体裁：词

小沟东接长江，柳隄苇岸连云际。烟村潇洒，人闲一哄，渔樵早市。永昼端居，寸阴虚度，了成何事。但丝莼玉藕，珠秔锦鲤，相留恋、又经岁。
因念浮丘旧侣，惯瑶池、羽觞沉醉。青鸾歌舞，铢衣摇曳，壶中天地。飘堕人间，步虚声断，露寒风细。抱素琴，独向银蟾影里，此怀难寄。
水龙吟·小舟横截春江
作者：苏轼
朝代：宋
体裁：词

小舟横截春江，卧看翠壁红楼起。云间笑语，使君高会，佳人半醉。危柱哀弦，艳歌馀响，绕云萦水。念故人老大，风流未减，独回首、烟波里。推枕惘然不见，但空江、月明千里。五湖闻道，扁舟归去，仍携西子。云梦南州，武昌南岸，昔游应记。料多情梦里，端来见我，也参差是。
水龙吟·昔谢自然欲过海求师蓬莱，至海中，或谓自然，蓬莱隔弱水三十万里，不可到。天台有司马子微，身居赤城，名在绛阙，可往从之，自然乃还，受道于子微。白日仙去，子微著坐忘论七篇，枢一篇，年百馀，将终，谓弟子曰：吾居玉霄峰，东望蓬莱，尝有真灵降焉，今为东海青童君所召，乃蝉脱而去。其后李太白作大鹏赋云：尝见子微于江陵，谓余有仙风道骨，可与神游八极之表。元丰七年冬余过临淮，而湛然先生梁公在焉，童颜清彻，如二
作者：苏轼
朝代：宋

古来云海茫茫，道山绛阙知何处。人间自有，赤城居士，龙蟠凤翥。清净无为，坐忘遗照，八篇奇语。向玉霄东望，蓬莱晻霭，有云驾、骖风驭。行尽九州四海，笑纷纷、落花飞絮。临江一见，谪仙风采，无言心许。八表神游，浩然相对，酒酣箕踞。待垂天赋就，骑鲸路稳，约相将去。
水龙吟·昔谢自然欲过海求师蓬莱，至海中，或谓自然，蓬莱隔弱水三十万里，不可到。天台有司马子微，身居赤城，名在绛阙，可往从之，自然乃还，受道于子微。白日仙去，子微著坐忘论七篇，枢一篇，年百馀，将终，谓弟子曰：吾居玉霄峰，东望蓬莱，尝有真灵降焉，今为东海青童君所召，乃蝉脱而去。其后李太白作大鹏赋云：尝见子微于江陵，谓余有仙风道骨，可与神游八极之表。元丰七年冬余过临淮，而湛然先生梁公在焉，童颜清彻，如二三十许人，然人亦有自少见之者。善吹铁笛，嘹然有穿云裂石之声，乃作水龙吟一首，记子微太白之事，倚其声而歌之。
作者：苏轼
朝代：宋
体裁：词

古来云海茫茫，蓬山绛阙知何处。人间自有，赤城居士，龙蟠凤翥。清净无为，坐忘遗照，八篇奇语。向玉霄东望，蓬莱晻霭，有云驾、骖风驭。行尽九州四海，笑纷纷、落花飞絮。临江一见，谪仙风采，无言心许。八表神游，浩然相对，酒酣箕踞。待垂天赋就，骑鲸路稳，约相将去。
水龙吟·楚山修竹如云
作者：苏轼
朝代：宋

楚山修竹如云，异材秀出千林表。
龙须半翦，凤膺微涨，玉肌匀绕。
木落淮南，雨晴云梦，月明风袅。
自中郎不见，桓伊去后，知孤负、秋多少。
闻道岭南太守，后堂深、绿珠娇小。
绮窗学弄，梁州初遍，霓裳未了。
嚼征含宫，泛商流羽，一声云杪。
为使君洗尽，蛮风瘴雨，作霜天晓。
水龙吟·次韵章质夫杨花词
作者：苏轼
朝代：宋

似花还似非花，也无人惜从教坠。抛家傍路，思量却是，无情有思。萦损柔肠，困酣娇眼，欲开还闭。梦随风万里，寻郎去处，又还被、莺呼起。不恨此花飞尽，恨西园、落红难缀。晓来雨过，遗踪何在，一池萍碎。春色三分，二分尘土，一分流水。细看来，不是杨花。点点是、离人泪。
水龙吟·次韵章质夫杨花词
作者：苏轼
朝代：宋
体裁：词

似花还似非花，也无人惜从教坠。抛家傍路，思量却是，无情有思。萦损柔肠，困酣娇眼，欲开还闭。梦随风万里，寻郎去处，又还被、莺呼起。不恨此花飞尽，恨西园、落红难缀。晓来雨过，遗踪何在？一池萍碎。春色三分，二分尘土，一分流水。细看来，不是杨花，点点是离人泪。
水龙吟·赠赵晦之吹笛侍儿
作者：苏轼
朝代：宋

楚山修竹如云，异材秀出千林表。龙须半翦，凤膺微涨，玉肌匀绕。木落淮南，雨睛云梦，月明风袅。自中郎不见，桓伊去后，知孤负、秋多少。闻道岭南太守，后堂深、绿珠娇小。绮窗学弄，梁州初遍，霓裳未了。嚼徵含宫，泛商流羽，一声云杪。为使君洗尽，蛮风瘴雨，作霜天晓。
水龙吟·闾秋大夫孝终公显尝守黄州，作栖霞楼，为郡中绝胜。元丰五年，余谪居黄。正月十七日梦扁舟渡江，中流回望，楼中歌乐杂作。舟中人言：公显方会客也。觉而异之，乃作此曲。盖越调鼓笛慢。公显时已致仕。在苏州
作者：苏轼
朝代：宋

小舟横截春江，卧看翠壁红楼起。云间笑语，使君高会，佳人半醉。危柱哀弦，艳歌馀响，绕云萦水。念故人老大，风流未减，空回首、烟波里。推枕惘然不见，但空江、月明千里。五湖闻道，扁舟归去，仍携西子。云梦南州，武昌东岸，昔游应记。料多情梦里，端来见我，也参差是。
水龙吟·雁
作者：苏轼
朝代：宋

露寒烟冷蒹葭老，天外征鸿寥唳。银河秋晚，长门灯悄，一声初至。应念潇湘，岸遥人静，水多菰米。□望极平田，徘徊欲下，依前被、风惊起。须信衡阳万里，有谁家、锦书遥寄。万重云外，斜行横阵，才疏又缀。仙掌月明，石头城下，影摇寒水。念征衣未捣，佳人拂杵，有盈盈泪。
水龙吟·露寒烟冷蒹葭老
作者：苏轼
朝代：宋
体裁：词

露寒烟冷蒹葭老，天外征鸿寥唳。
银河秋晚，长门灯悄，一声初至。
应念潇湘，岸遥人静，水多菰米。
□望极平田，徘徊欲下，依前被、风惊起。
须信衡阳万里。
有谁家、锦书遥寄。
万重云外，斜行横阵，才疏又缀。
仙掌月明，石头城下，影摇寒水。
念征衣未捣，佳人拂杵，有盈盈泪。
水龙吟·露寒烟冷蒹葭老
作者：苏轼
朝代：宋
体裁：词

露寒烟冷蒹葭老，天外征鸿寥唳。银河秋晚，长门灯悄，一声初至。应念潇湘，岸遥人静，水多菰米。乍望极平田，徘徊欲下，依前被、风惊起。须信衡阳万里，有谁家、锦书遥寄。万重云外，斜行横阵，才疏又缀。仙掌月明，石头城下，影摇寒水。念征衣未捣，佳人拂杵，有盈盈泪。
水龙吟·黄州梦过栖霞楼
作者：苏轼
朝代：宋

闾丘大夫孝终公显尝守黄州，作栖霞楼，为郡中胜绝。元丰五年，余谪居黄。正月十七日，梦扁舟渡江，中流回望，楼中歌乐杂作。舟中人言：公显方会客也。觉而异之，乃作此词，盖越调鼓笛慢。公显时已致仕在苏州。小舟横截春江，卧看翠壁红楼起。云间笑语，使君高会，佳人半醉。危柱哀弦，艳歌余响，绕云萦水。念故人老大，风流未减，独回首、烟波里。推枕惘然不见，但空江、月明千里。五湖闻道，扁舟归去，仍携西子。云梦南州，武昌东岸，昔游应记。料多情梦里，端来见我，也参差是。
永和清都观谢道士童颜鬒发问其年生于丙子盖
作者：苏轼
朝代：宋

镜湖敕赐老江东，未似西归玉局翁。羁枕未容春梦断，清都宛在默存中。每逢佳境携儿去，试问流年与我同。自笑馀生消底物，半篙清涨百滩空。？予与刘器之同发虔州，江水忽清涨丈余，赣石三百里无一见者。至永和，器之解舟先去，予独游清都，作此诗。？
永和清都观谢道士童颜鬒髮问其年生于丙子盖与予同求此诗
作者：苏轼
朝代：宋

镜湖敕赐老江东，未似西归玉局翁。
敧枕未容春梦断，清都宛在默存中。
每逢佳境携儿去，试问行年与我同。
自笑余生消底物，半篙清涨百滩空。
永和清都观道士，童颜鬒发，问其年，生于丙子，盖与予同，求此诗
作者：苏轼
朝代：宋

镜湖敕赐老江东，未似西归玉局翁。羁枕未容春梦断，清都宛在默存中。每逢佳境携儿去，试问行年与我同。自笑馀生消底物，半篙清涨百滩空。
永安宫？今夔之永安门，即宫之遗址也？
作者：苏轼
朝代：宋
体裁：古风

千古陵谷变，故宫安得存。徘徊问耆老，惟有永安门。游人杂楚蜀，车马晚喧喧。不见重楼好，谁知昔日尊。吁嗟蜀先主，兵败此亡魂。只应法正死，使公去遭燔。
永遇乐
作者：苏轼
朝代：宋
体裁：词

长忆别时，景疏楼上，明月如水。美酒清歌，留连不住，月随人千里。别来三度，孤光又满，冷落共谁同醉？卷珠帘、凄然顾影，共伊到明无寐。
今朝有客，来从淮上，能道使君深意。凭仗清淮，分明到海，中有相思泪。而今何在，西垣清禁，夜永露华侵被。此时看、回廊晓月，也应暗记。
永遇乐·孙巨源以八月十五日离海州。坐别于景疏楼上。既而与余会于润州。至楚州乃别。余以十一月十五日至海州。与太守会于景疏楼上。作此词以寄巨源。
作者：苏轼
朝代：宋

长忆别时，景疏楼上，明月如水。美酒清歌，留连不住，月随人千里。别来三度，孤光又满，冷落共谁同醉。捲珠帘，凄然顾影，共伊到明无寐。今朝有客，来从淮上，能道使君深意。凭仗清淮，分明到海，中有相思泪。而今何在，西垣清禁，夜永露华侵被。此时看，回廊晓月，也应暗记。
永遇乐·孙巨源以八月十五日离海州。坐别于景疏楼上。既而与余会于润州。至楚州乃别。余以十一月十五日至海州。与太守会于景疏楼上。作此词以寄巨源。
作者：苏轼
朝代：宋
体裁：词

长忆别时，景疏楼下，明月如水。美酒清歌，留连不住，月随人千里。别来三度，孤光又满，冷落共谁同醉。捲珠帘，凄然顾影，共伊到明无寐。今朝有客，来从淮上，能道使君深意。凭仗清淮，分明到海，中有相思泪。而今何在，西垣清禁，夜永露华侵被。此时看，回廊晓月，也应暗记。
永遇乐·彭城夜宿燕子楼
作者：苏轼
朝代：宋

彭城夜宿燕子楼，梦盼盼，因作此词。明月如霜，好风如水，清景无限。曲港跳鱼，圆荷泻露，寂寞无人见。紞如三鼓，铿然一叶，黯黯梦云惊断。夜茫茫，重寻无处，觉来小园行遍。天涯倦客，山中归路，望断故园心眼。燕子楼空，佳人何在，空锁楼中燕。古今如梦，何曾梦觉，但有旧欢新怨。异时对，黄楼夜景，为余浩叹。
永遇乐·彭城夜宿燕子楼
作者：苏轼
朝代：宋
体裁：词

明月如霜，好风如水，清景无限。曲港跳鱼，圆荷泻露，寂寞无人见。紞如三鼓，铮然一叶，黯黯梦云惊断。夜茫茫、重寻无处，觉来小园行遍。
天涯倦客，山中归路，望断故园心眼。燕子楼空，佳人何在？空锁楼中燕。古今如梦，何曾梦觉，但有旧欢新怨。异时对、黄楼夜景，为余浩叹。
永遇乐·徐州夜梦觉。北登燕子楼作
作者：苏轼
朝代：宋

明月如霜，好风如水，清景无限。曲港跳鱼，圆荷泻露，寂寞无人见。紞如三鼓，铿然一叶，黯黯梦云惊断。夜茫茫，重寻无处，觉来小园行遍。天涯倦客，山中归路，望断故园心眼。燕子楼空，佳人何在，空锁楼中燕。古今如梦，何曾梦觉，但有旧欢新怨。异时对、黄楼夜景，为余浩叹。
永遇乐·明月如霜
作者：苏轼
朝代：宋
体裁：词

明月如霜，好风如水，清景无限。
曲港跳鱼，圆荷泻露，寂寞无人见。
如三鼓，铿然一叶，黯黯梦云惊断。
夜茫茫，重寻无处，觉来小园行遍。
天涯倦客，山中归路，望断故园心眼。
燕子楼空，佳人何在，空锁楼中燕。
古今如梦，何曾梦觉，但有旧欢新怨。
异时对，黄楼夜景，为余浩叹。
永遇乐·明月如霜
作者：苏轼
朝代：宋
体裁：词

明月如霜，好风如水，清景无限。曲港跳鱼，圆荷泻露，寂寞无人见。紞如三鼓，铿然一叶，黯黯梦云惊断。夜茫茫，重寻无处，觉来小园行遍。
天涯倦客，山中归路，望断故园心眼。燕子楼空，佳人何在，空锁楼中燕。古今如梦，何曾梦觉，但有旧欢新怨。异时对，黄楼夜景，为余浩叹。
永遇乐·蔡州移守颖昌，与客会别临芳观席上
作者：苏轼
朝代：宋
体裁：词

天末山横。半空箫鼓。楼观高起。指点裁成。东风满院。总是新桃李。纶巾羽扇。一尊饮罢。目送断鸿千里。揽清歌、馀音不断。缥缈尚萦流水。年来自笑无情。何事犹有。多情遗思。绿鬓朱颜。匆匆拚了。却记花前醉。明年春到。重寻幽梦。应在乱莺声里。拍阑干、斜阳转处。有谁共倚。
永遇乐·长忆别时
作者：苏轼
朝代：宋

孙巨源以八月十五日离海州，坐别于景疏楼上。既而与余会于润州，至楚州乃别。余以十一月十五日至海州，与太守会于景疏楼上，作此词以寄巨源。长忆别时，景疏楼上，明月如水。美酒清歌，留连不住，月随人千里。别来三度，孤光又满，冷落共谁同醉？卷珠帘、凄然顾影，共伊到明无寐。今朝有客，来从濉上，能道使君深意。凭仗清淮，分明到海，中有相思泪。而今何在？西垣清禁，夜永露华侵被。此时看、回廊晓月，也应暗记。
永遇乐·长忆别时
作者：苏轼
朝代：宋
体裁：词

长忆别时，景疏楼上，明月如水。
美酒清歌，留连不住，月随人千里。
别来三度，孤光又满，冷落共谁同醉。
卷珠帘，凄然顾影，共伊到明无寐。
今朝有客，来从淮上，能道使君深意。
凭仗清淮，分明到海，中有相思泪。
而今何在，西垣清禁，夜永露华侵被。
此时看，回廊晓月，也应暗记。
求焦千之惠山泉诗
作者：苏轼
朝代：宋

兹山定空中，乳水满其腹。遇隙则发见，臭味实一族。浅深各有值，方圆随所蓄。或为云汹涌，或作线断续。或鸣空洞中，杂佩间琴筑。或流苍石缝，宛转龙鸾蹙。瓶罂走千里，真伪半相渎。贵人高宴罢，醉眼乱红绿。赤泥开方印，紫饼截圆玉。倾瓯共叹赏，窃语笑僮仆。岂如泉上僧，盥洒自挹掬。故人怜我病，蒻笼寄新馥。欠伸北窗下，昼睡美方熟。精品厌凡泉，愿子致一斛。
求焦千之惠山泉诗
作者：苏轼
朝代：宋

兹山定空中，乳水满其腹。
遇隙则发见，臭味实一族。
浅深各有值，方圆随所蓄。
或为云汹涌，或作线断续。
或鸣空洞中，杂佩间琴筑。
或流苍石缝，宛转龙鸾蹙。
瓶罂走千里，真僞半相渎。
贵人高宴罢，醉眼乱红绿。
赤泥开方印，紫餠截圆玉。
倾瓯共叹赏，窃语笑僮仆。
岂如泉上僧，盥洒自挹掬。
故人怜我病，蒻笼寄新馥。
欠伸北窗下，昼睡美方熟。
精品厌凡泉，愿子致一斛。
汉水
作者：苏轼
朝代：宋
体裁：古风

舍棹忽逾月，沙尘困远行。襄阳逢汉水，偶似蜀江清。蜀江固浩荡，中有蛟与鲸。汉水亦云广，欲涉安敢轻。文王化南国，游女俨如卿。洲中浣纱子，环佩锵锵鸣。古风随世变，寒水空泠泠。过之不敢慢，伫立整冠缨。
汉水
作者：苏轼
朝代：宋

舍棹忽逾月，沙尘困远行。襄阳逢汉水，偶似蜀江清。蜀江固浩荡，中有蛟与鲸。汉水亦云广，欲涉安敢轻。文王化南国，游女俨如卿。洲中浣纱子，环珮锵锵鸣。古风随世变，寒水空泠泠。过之不敢慢，伫立整冠缨。
江上值雪效欧阳体限不以盐玉鹤鹭絮蝶飞舞之
作者：苏轼
朝代：宋

缩颈夜眠如冻龟，雪来惟有客先知。江边晓起浩无际，树杪风多寒更吹。青山有似少年子，一夕变尽沧浪髭。方知阳气在流水，沙上盈尺江无澌。随风颠倒纷不择，下满坑谷高陵危。江空野阔落不见，入户但觉轻丝丝。沾掌细看若刻镂，岂有一一天工为。霍然一挥遍九野，吁此权柄谁执持。世间苦乐知有几，今我幸免沾肤肌。山夫只见压樵担，岂知带酒飘歌儿。天王临轩喜有麦，宰相献寿嘉及时。冻吟书生笔欲折，夜织贫女寒无帏。高人著履踏冷冽，飘拂巾帽真仙姿。野僧斫路出门去，寒液满鼻清淋漓。洒袍入袖湿靴底，亦有执板趋阶墀。舟中行客何所爱，愿得猎骑当风披。草中咻咻有寒兔，孤隼下击千夫驰。敲冰煮鹿最可乐，我虽不饮强倒卮。楚人自古好弋猎，谁能往者我欲随。纷纭旋转従满面，马上操笔为赋之。
江上值雪效欧阳体限不以盐玉鹤鹭絮蝶飞舞之类为比仍不使皓白洁素等字次子由韵
作者：苏轼
朝代：宋

缩颈夜眠如冻龟，雪来惟有客先知。
江边晓起浩无际，树杪风多寒更吹。
青山有似少年子，一夕变尽沧浪髭。
方知阳气在流水，沙上盈尺江无澌。
随风颠倒纷不择，下满坑谷高陵危。
江空野阔落不见，入户但觉轻丝丝。
沾裳细看若刻镂，岂有一一天工为。
霍然一挥遍九野，吁此权柄谁执持。
世间苦乐知有几，今我幸免沾肤肌。
山夫只见压樵担，岂知带酒飘歌儿。
天王临轩喜有麦，宰相献寿嘉及时。
冻吟书生笔欲折，夜织贫女寒无帏。
高人着屐踏冷冽，飘拂巾帽真仙姿。
野僧斫路出门去，寒液满鼻清淋漓。
洒袍入袖湿靴底，亦有执板趋阶墀。
舟中行客何所爱，愿得猎骑当风披。
草中咻咻有寒兔，孤隼下击千夫驰。
敲冰煮鹿最可乐，我虽不饮强倒卮。
楚人自古好弋猎，谁能往者我欲随。
纷纭旋转从满面，马上操笔为赋之。
江上值雪，效欧阳体，限不以盐玉鹤鹭絮蝶飞舞之类为比，仍不使皓白洁素等字，次子由韵
作者：苏轼
朝代：宋

缩颈夜眠如冻龟，雪来惟有客先知。江边晓起浩无际，树杪风多寒更吹。青山有似少年子，一夕变尽沧浪髭。方知阳气在流水，沙上盈尺江无澌。随风颠倒纷不择，下满坑谷高陵危。江空野阔落不见，入户但觉轻丝丝。沾裳细看巧刻镂，岂有一一天工为。霍然一挥遍九野，吁此权柄谁执持。世间苦乐知有几，今我幸免沾肤肌。山夫只见压樵担，岂知带酒飘歌儿。天王临轩喜有麦，宰相献寿嘉及时。冻吟书生笔欲折，夜织贫女寒无帏。高人著屐踏冷冽，飘拂巾帽真仙姿。野僧斫路出门去，寒液满鼻清淋漓。洒袍入袖湿靴底，亦有执板趋阶墀。舟中行客何所爱，愿得猎骑当风披。草中咻咻有寒兔，孤隼下击千夫驰。敲冰煮鹿最可乐，我虽不饮强倒卮。楚人自古好弋猎，谁能往者我欲随。纷纭旋转从满面，马上操笔为赋之。
江上看山
作者：苏轼
朝代：宋

船上看山如走马，倏忽过去数百群。前山槎牙忽变态，后岭杂沓如惊奔。仰看微径斜缭绕，上有行人高缥渺。舟中举手欲与言，孤帆南去如飞鸟。
江上看山
作者：苏轼
朝代：宋
体裁：古风

船上看山如走马，倏忽过去数百群。前山槎牙忽变态，后岭杂沓如惊奔。仰看微径斜缭绕，上有行人高缥缈。舟中举手欲与言，孤帆南去如飞鸟。
江城子
作者：苏轼
朝代：宋

前瞻马耳九仙山。碧连天。晚云閒。城上高台，真个是超然。莫使匆匆云雨散，今夜里，月婵娟。小溪鸥鹭静联拳。去翩翩。点轻烟。人事凄凉，回首便他年。莫忘使君歌笑处，垂柳下，矮槐前。
江城子
作者：苏轼
朝代：宋

墨云拖雨过西楼。水东流。晚烟收。柳外残阳，回照动帘钩。今夜巫山真个好，花未落，酒新篘。美人微笑转星眸。月华羞。捧金瓯。歌扇萦风，吹散一春愁。试问江南诸伴侣，谁似我，醉扬州。
江城子
作者：苏轼
朝代：宋

腻红匀脸衬檀唇。晚妆新。暗伤春。手撚花枝，谁会两眉颦。连理带头双□□，留待与、个中人。淡烟笼月绣帘阴。画堂深。夜沈沈。谁道□□，□系得人心。一自绿窗偷见后，便憔悴、到如今。
江城子
作者：苏轼
朝代：宋

银涛无际捲蓬瀛。落霞明。暮云平。曾见青鸾、紫凤下层城。二十五弦弹不尽，空感慨，惜离情。苍梧烟水断归程。捲霓旌。为谁迎。空有千行。流泪寄幽贞。舞罢鱼龙云海晚，千古恨，入江声。
江城子·乙卯正月二十日夜记梦
作者：苏轼
朝代：宋
体裁：词

十年生死两茫茫。不思量，自难忘。千里孤坟，无处话凄凉。纵使相逢应不识，尘满面，鬓如霜。
夜来幽梦忽还乡。小轩窗，正梳妆。相顾无言，惟有泪千行。料得年年肠断处，明月夜，短松冈。
江城子·乙卯正月二十日夜记梦
作者：苏轼
朝代：宋

十年生死两茫茫，不思量，自难忘。千里孤坟，无处话凄凉。纵使相逢应不识，尘满面，鬓如霜。夜来幽梦忽还乡，小轩窗，正梳妆。相顾无言，惟有泪千行。料得年年肠断处，明月夜，短松冈。（肠断一作：断肠）
江城子·别徐州
作者：苏轼
朝代：宋

天涯流落思无穷。既相逢。却匆匆。携手佳人，和泪折残红。为问东风馀几许，春纵在，与谁同。隋堤三月水溶溶。背归鸿。去吴中。回首彭城，清泗与淮通。欲寄相思千点泪，流不到，楚江东。
江城子·别徐州
作者：苏轼
朝代：宋

天涯流落思无穷。
既相逢，却匆匆。
携手佳人，和泪折残红。
为问东风余如许？春纵在，与谁同？
隋堤三月水溶溶。
背归鸿，去吴中。
回首彭城，清泗与淮通。
欲寄相思千点泪，流不到，楚江东。
江城子·前瞻马耳九仙山
作者：苏轼
朝代：宋
体裁：词

前瞻马耳九仙山。
碧连天。
晚云闲。
城上高台，真个是超然。
莫使匆匆云雨散，今夜里，月婵娟。
小溪鸥鹭静联拳。
去翩翩。
点轻烟。
人事凄凉，回首便他年。
莫忘使君歌笑处，垂柳下，矮槐前。
江城子·前瞻马耳九仙山
作者：苏轼
朝代：宋
体裁：词

前瞻马耳九仙山。碧连天。晚云间。城上高台，真个是超然。莫使匆匆云雨散，今夜里，月婵娟。小溪鸥鹭静联拳。去翩翩。点轻烟。人事凄凉，回首便他年。莫忘使君歌笑处，垂柳下，矮槐前。
江城子·墨云拖雨过西楼
作者：苏轼
朝代：宋
体裁：词

墨云拖雨过西楼。
水东流。
晚烟收。
柳外残阳，回照动帘钩。
今夜巫山真个好，花未落，酒新篘。
美人微笑转星眸。
月华羞。
捧金瓯。
歌扇萦风，吹散一春愁。
拭问江南诸伴侣，谁似我，醉扬州。
江城子·墨云拖雨过西楼
作者：苏轼
朝代：宋

墨云拖雨过西楼。水东流。晚烟收。柳外残阳，回照动帘钩。今夜巫山真个好，花未落，酒新篘。美人微笑转星眸。月花羞。捧金瓯。歌扇萦风，吹散一春愁。试问江南诸伴侣，谁似我，醉扬州。
江城子·大雪。有怀朱康叔使君，亦知使君之念我也，作此以寄之
作者：苏轼
朝代：宋

黄昏犹是雨纤纤。晓开帘。欲平檐。江阔天低，无处认青帘。孤坐冻吟谁伴我，揩病目，撚衰髯。使君留客醉厌厌。水晶盐。为谁甜。手把梅花，东望忆陶潜。雪似故人人似雪，虽可爱，有人嫌。
江城子·密州出猎
作者：苏轼
朝代：宋
体裁：词

老夫聊发少年狂，左牵黄，右擎苍，锦帽貂裘，千骑卷平冈。为报倾城随太守，亲射虎，看孙郎。
酒酣胸胆尚开张。鬓微霜，又何妨！持节云中，何日遣冯唐？会挽雕弓如满月，西北望，射天狼。
江城子·密州出猎
作者：苏轼
朝代：宋

老夫聊发少年狂，左牵黄，右擎苍，锦帽貂裘，千骑卷平冈。为报倾城随太守，亲射虎，看孙郎。酒酣胸胆尚开张，鬓微霜，又何妨！持节云中，何日遣冯唐？会挽雕弓如满月，西北望，射天狼。
江城子·梦中了了醉中醒
作者：苏轼
朝代：宋

陶渊明以正月五日游斜川，临流班坐，顾瞻南阜，爱曾城之独秀，乃作斜川诗，至今使人想见其处。元丰壬戌之春，余躬耕于东坡，筑雪堂居之，南挹四望亭之后丘，西控北山之微泉，慨然而叹，此亦斜川之游也。乃作长短句，以《江城子》歌之。梦中了了醉中醒。只渊明，是前生。走遍人间，依旧却躬耕。昨夜东坡春雨足，乌鹊喜，报新晴。雪堂西畔暗泉鸣。北山倾，小溪横。南望亭丘，孤秀耸曾城。都是斜川当日景，吾老矣，寄余龄。
江城子·江景
作者：苏轼
朝代：宋

凤凰山下雨初晴，水风清，晚霞明。一朵芙蕖，开过尚盈盈。何处飞来双白鹭，如有意，慕娉婷。
忽闻江上弄哀筝，苦含情，遣谁听！烟敛云收，依约是湘灵。欲待曲终寻问取，人不见，数峰青。
江城子·江景
作者：苏轼
朝代：宋

湖上与张先同赋，时闻弹筝凤凰山下雨初晴，水风清，晚霞明。一朵芙蕖，开过尚盈盈。何处飞来双白鹭，如有意，慕娉婷。忽闻江上弄哀筝，苦含情，遣谁听！烟敛云收，依约是湘灵。欲待曲终寻问取，人不见，数峰青。
江城子·腻红匀脸衬檀唇
作者：苏轼
朝代：宋
体裁：词

腻红匀脸衬檀唇。
晚妆新。
暗伤春。
手拈花枝，谁会两眉颦。
连理带头双□□，留待与、个中人。
淡烟笼月绣帘阴。
画堂深。
夜沈沈。
谁道□□，□系得人心。
一自绿窗偷见后，便憔悴、到如今。
江城子·腻红匀脸衬檀唇
作者：苏轼
朝代：宋

腻红匀脸衬檀唇。晚妆新。暗伤春。手捻花枝，谁会两眉颦。连理带头双□□，留待与、个中人。淡烟笼月绣帘阴。画堂深。夜沈沈、谁道□□，□系得人心。一自绿窗偷见后，便憔悴、到如今。
江月五首·其二
作者：苏轼
朝代：宋

二更山吐月，幽人方独夜。
可怜人与月，夜夜江楼下。
风枝久未停，露草不可藉。
归来掩关卧，唧唧夜虫话。
江月五首·其五
作者：苏轼
朝代：宋

五更山吐月，窗迥室幽幽。
玉鈎还挂户，江练却明楼。
星河澹欲晓，鼓角冷如秋。
不眠翻五咏，清切变蛮讴。
江月五首（并引）
作者：苏轼
朝代：宋

岭南气候不常。吾尝云：菊花开时乃重阳，凉天佳月即中秋，不须以日月为断也。今岁九月，残暑方退，既望之后，月出愈迟。予尝夜起登合江楼，或与客游丰湖，入栖禅寺，叩罗浮道院，登逍遥堂，逮晓乃归。杜子美云：四更山吐月，残夜水明楼。此殆古今绝唱也。因其句作五首，仍以“残夜水明楼”为韵。一更山吐月，玉塔卧微澜。正似西湖上，涌金门外看。冰轮横海阔，香雾入楼寒。停鞭且莫上，照我一杯残。二更山吐月，幽人方独夜。可怜人与月，夜夜江楼下。风枝夕未停。露草不可籍。归来掩关卧，唧唧虫夜话。三更山吐月，栖鸟亦惊起。起寻梦中游，清绝正如此。驱云扫众宿，俯仰迷空水。幸可饮我牛，不须违洗耳。四更山吐月，皎皎为谁明。幽人赴我约，坐待玉绳横。野桥多断板，山寺有微行。今夕定何夕，梦中游化城。五更山吐月，窗迥室幽幽。玉钩还挂户，江练却明楼。星河澹欲晓，鼓角冷知秋。不眠翻五咏，清切变蛮讴。
江月五首，并引
作者：苏轼
朝代：宋

一更山吐月，玉塔卧微澜。正似西湖上，涌金门外看。冰轮横海阔，香雾入楼寒。停鞭且莫上，照我一杯残。二更山吐月，幽人方独夜。可怜人与月，夜夜江楼下。风枝久未停，露草不可藉。归来掩关卧，唧唧虫夜话。三更山吐月，栖鸟亦惊起。起寻梦中游，清绝正如此。驱云扫众宿，俯仰迷空水。幸可饮我牛，不须违洗耳。四更山吐月，皎皎为谁明。幽人赴我约，坐待玉绳横。野桥多断板，山寺有微行。今夕定何夕，梦中游化城。五更山吐月，窗迥室幽幽。玉钩还挂户，江练却明楼。星河澹欲晓，鼓角冷知秋。不眠翻五咏，清切变蛮讴。
江月五首，并引·其一
作者：苏轼
朝代：宋
体裁：古风

一更山吐月，玉塔卧微澜。正似西湖上，涌金门外看。冰轮横海阔，香雾入楼寒。停鞭且莫上，照我一杯残。
江月五首，并引·其三
作者：苏轼
朝代：宋
体裁：古风

三更山吐月，栖鸟亦惊起。起寻梦中游，清绝正如此。驱云扫众宿，俯仰迷空水。幸可饮我牛，不须违洗耳。
江月五首，并引·其二
作者：苏轼
朝代：宋
体裁：古风

二更山吐月，幽人方独夜。可怜人与月，夜夜江楼下。风枝久未停，露草不可藉。归来掩关卧，唧唧虫夜话。
江月五首，并引·其五
作者：苏轼
朝代：宋

五更山吐月，窗迥室幽幽。玉钩还挂户，江练却明楼。星河澹欲晓，鼓角冷知秋。不眠翻五咏，清切变蛮讴。
江月五首，并引·其四
作者：苏轼
朝代：宋
体裁：古风

四更山吐月，皎皎为谁明。幽人赴我约，坐待玉绳横。野桥多断板，山寺有微行。今夕定何夕，梦中游化城。
江村二首
作者：苏轼
朝代：宋

野水开冰出，山云带雨行。白鸥乘晓泛，黄犊试春耕。地僻民风古，年丰米价平。村居自潇洒，况有读书声。野老幽居处，成吾一首诗。桑枝碍行路，瓜蔓网疏篱。牧去牛将犊，人来犬护儿。生涯虽朴略，气象自熙熙。
江村二首·其一
作者：苏轼
朝代：宋
体裁：五言律诗

野水开冰出，山云带雨行。白鸥乘晓泛，黄犊试春耕。地僻民风古，年丰米价平。村居自潇洒，况有读书声。
江村二首·其二
作者：苏轼
朝代：宋
体裁：五言律诗

野老幽居处，成吾一首诗。桑枝碍行路，瓜蔓网疏篱。牧去牛将犊，人来犬护儿。生涯虽朴略，气象自熙熙。
江涨用过韵
作者：苏轼
朝代：宋

草木生故墟，牛羊满空渎。春江围草市，夜浪浮竹屋。已连涨海白，尚带霍山绿。坎离更休王，鱼鳖横陵陆。得非昆仑囚，欲报陆浑衄。行看北风竞，来救南国蹙。长驱连山烧，一扫含沙毒。孤吟愍造化，何时停倚伏。当怜水旱氓，不作舟车蓄。江流倘席卷，社酒期茅缩。
江涨用过韵
作者：苏轼
朝代：宋

草木生故墟，牛羊满空渎。春江围草市，夜浪浮竹屋。已连涨海白，尚带霍山绿。坎离更休王，鱼鳖横陵陆。得非昆崙囚，欲报陆浑衄。行看北风竞，来救南国蹙。长驱连山烧，一扫含沙毒。孤吟悯造化，何时停倚伏。当怜水旱氓，不作舟车蓄。江流倘席卷，社酒期茅缩。
江涨用过韵
作者：苏轼
朝代：宋

草木生故墟，牛羊满空渎。
春江围草市，夜浪浮竹屋。
已连涨海白，尚带霍山绿。
坎离更休王，鱼鼈横陵陆。
得非昆崙囚，欲报陆浑衄。
行看北风竞，来救南国蹙。
长驱连山烧，一扫含沙毒。
孤吟愍造化，何时停倚伏。
当怜水旱甿，不作舟车蓄。
江流倘席卷，社酒期茅缩。
江神子
作者：苏轼
朝代：宋

曲，余尝作数绝以纪其事矣。
玉人家在凤凰山。水云间。掩门关。门外行人，立马看弓弯。十里春风谁指似，斜日映，绣帘斑。
多情好事与君还。闵新鳏。拭余潸。明月空江，香雾著云鬟。陌上花开春尽也，闻旧曲，破朱颜。
江神子
作者：苏轼
朝代：宋
体裁：词

梦中了了醉中醒。只渊明，是前生。走遍人间，依旧却躬耕。昨夜东坡春雨足，乌鹊喜，报新晴。
雪堂西畔暗泉鸣。北山倾，小溪横。南望亭丘，孤秀耸曾城。都是斜川当日境，吾老矣，寄余龄。
江神子
作者：苏轼
朝代：宋
体裁：词

黄昏犹是雨纤纤，晓开帘，欲平檐。江阔天低，无处认青帘。孤坐冻吟谁伴我，揩病目，捻衰髯。
使君留客醉厌厌，水晶盐，为谁甜。手把梅花，东望忆陶潜。雪似故人人似雪，虽可爱，有人嫌。
江神子·东武雪中送客
作者：苏轼
朝代：宋

相逢不觉又初寒。对尊前。惜流年。风紧离亭，冰结泪珠圆。雪意留君君不住，从此去，少清欢。转头山上转头看。路漫漫。玉花翻。云海光宽，何处是超然。知道故人相念否，携翠袖，倚朱阑。
江神子·别徐州
作者：苏轼
朝代：宋
体裁：词

天涯流落思无穷。既相逢，却匆匆。携手佳人，和泪折残红。为问东风余几许，春纵在，与谁同？
隋堤三月水溶溶，背归鸿，去吴中。回首彭城，清泗与淮通。欲寄相思千点泪，流不到，楚江东。
江神子·前瞻马耳九仙山
作者：苏轼
朝代：宋
体裁：词

前瞻马耳九仙山，碧连天，晚云闲。城上高台，真个是超然。莫使匆匆云雨散，今夜里，月婵娟。
小溪鸥鹭静联拳，去翩翩，点轻烟。人事凄凉，回首便他年。莫忘使君歌笑处，垂柳下，矮槐前。
江神子·墨云拖雨过西楼
作者：苏轼
朝代：宋
体裁：词

墨云拖雨过西楼，水东流，晚烟收。柳外残阳，回照动帘钩。今夜巫山真个好，花未落，酒新篘。
美人微笑转星眸，月华羞，捧金瓯。歌扇萦风，吹散一春愁。试问江南诸伴侣，谁似我，醉扬州。
江神子·孤山竹阁送述古
作者：苏轼
朝代：宋

翠蛾羞黛怯人看。掩霜纨。泪偷弹。且尽一尊，收泪唱阳关。漫道帝城天样远，天易见，见君难。画堂新创近孤山。曲阑干。为谁安。飞絮落花，春色属明年。欲棹小舟寻旧事，无处问，水连天。
江神子·孤山竹阁送述古
作者：苏轼
朝代：宋
体裁：词

翠蛾羞黛怯人看。掩霜纨。泪偷弹。且尽一尊，收泪唱阳关。漫道帝城天样远，天易见，见君难。画堂新搆近孤山。曲阑干。为谁安。飞絮落花，春色属明年。欲棹小舟寻旧事，无处问，水连天。
江神子·孤山竹阁送述古
作者：苏轼
朝代：宋
体裁：词

翠蛾羞黛怯人看。掩霜纨，泪偷弹。且尽一樽，收泪唱《阳关》。谩道帝城天样远，天易见，见君难。
画堂新缔近孤山。曲栏干，为谁安。飞絮落花，春色属明年。欲棹小舟寻旧事，无处问，水连天。
江神子·恨别
作者：苏轼
朝代：宋

天涯流落思无穷。既相逢。却匆匆。摧手佳人，和泪折残红。为问东风余几许，春纵在，与谁同。
隋堤三月水溶溶。背归鸿。去吴中。回首彭城，清泗与淮通。寄我相思千点泪，流不到，楚江东。
天涯流落思无穷！既相逢，却匆匆。携手佳人，和泪折残红。为问东风余几许？春纵在，与谁同！
隋堤三月水溶溶。背归鸿，去吴中。回首彭城，清泗与淮通。欲寄相思千点泪，流不到，楚江东。
江神子·恨别
作者：苏轼
朝代：宋

天涯流落思无穷。既相逢。却匆匆。摧手佳人，和泪折残红。为问东风余几许，春纵在，与谁同。隋堤三月水溶溶。背归鸿。去吴中。回首彭城，清泗与淮通。寄我相思千点泪，流不到，楚江东。（版本一）天涯流落思无穷！既相逢，却匆匆。携手佳人，和泪折残红。为问东风余几许？春纵在，与谁同！隋堤三月水溶溶。背归鸿，去吴中。回首彭城，清泗与淮通。欲寄相思千点泪，流不到，楚江东。（版本二）
江神子·江城子·凤凰山下雨初晴
作者：苏轼
朝代：宋
体裁：词

凤凰山下雨初晴。
水风清。
晚霞明。
一朵芙蕖，开过尚盈盈。
何处飞来双白鹭，如有意，慕娉婷。
忽闻江上弄哀筝。
苦含情，遣谁听。
烟敛云收，依约是湘灵。
欲待曲终寻问取，人不见，数峰青。
江神子·江城子·十年生死两茫茫
作者：苏轼
朝代：宋
体裁：词

十年生死两茫茫。不思量。自难忘。千里孤坟，无处话凄凉。纵使相逢应不识，尘满面，鬓如霜。夜来幽梦忽还乡。小轩窗。正梳妆。相顾无言，惟有泪千行。料得年年断肠处，明月夜，短松冈。
江神子·江城子·天涯流落思无穷
作者：苏轼
朝代：宋
体裁：词

天涯流落思无穷。既相逢。却匆匆。携手佳人，和泪折残红。为问东风馀几许，春纵在，与谁同。隋堤三月水溶溶。背归鸿。去吴中。回首彭城，清泗与淮通。寄我相思千点泪，流不到，楚江东。
江神子·江城子·梦中了了醉中醒
作者：苏轼
朝代：宋
体裁：词

梦中了了醉中醒。只渊明。是前生。走遍人间，依旧却躬耕。昨夜东坡春雨足，乌鹊喜，报新晴。雪堂西畔暗泉鸣。北山倾。小溪横。南望亭丘，孤秀耸曾城。都是斜川当日境，吾老矣，寄馀龄。
江神子·江城子·玉人家在凤凰山
作者：苏轼
朝代：宋

玉人家在凤凰山。
水云间。
掩门关。
门外行人，立马看弓弯。
十里春风谁指似，斜日映，绣帘斑。
多情好事与君还。
闵新鳏。
拭馀潸。
明月空江，香雾着云鬟。
陌上花开春尽也，闻旧曲，破朱颜。
江神子·江城子·翠蛾羞黛怯人看
作者：苏轼
朝代：宋
体裁：词

翠蛾羞黛怯人看。
掩霜纨。
泪偷弹。
且尽一尊，收泪唱阳关。
漫道帝城天样远，天易见，见君难。
画堂新拘近孤山。
曲阑干。
为谁安。
飞絮落花，春色属明年。
欲棹小舟寻旧事，无处问，水连天。
江神子·江城子·老夫聊发少年狂
作者：苏轼
朝代：宋
体裁：词

老夫聊发少年狂。左牵黄。右擎苍。锦帽貂裘，千骑卷平冈。为报倾城随太守，亲射虎，看孙郎。酒酣胸胆尚开张。鬓微霜。又何妨。持节云中，何日遣冯唐。会挽雕弓如满月，西北望，射天狼。
江神子·江城子·黄昏犹是雨纤纤
作者：苏轼
朝代：宋
体裁：词

黄昏犹是雨纤纤。
晓开帘。
欲平檐。
江阔天低，无处认青帘。
孤坐冻吟谁伴我，揩病目，拈衰髯。
使君留客醉厌厌。
水晶盐。
为谁甜。
手把梅花，东望忆陶潜。
雪似故人人似雪，虽可爱，有人嫌。
江神子·湖上与张先同赋时闻弹筝
作者：苏轼
朝代：宋

凤凰山下雨初晴。水风清。晚霞明。一朵芙蕖，开过尚盈盈。何处飞来双白鹭，如有意，慕娉婷。忽闻江上弄哀筝。苦含情。遣谁听。烟敛云收，依约是湘灵。欲待曲终寻问取，人不见，数峰青。
江神子·湖上与张先同赋时闻弹筝
作者：苏轼
朝代：宋
体裁：词

凤凰山下雨初晴，水风清，晚霞明。一朵芙蕖，开过尚盈盈。何处飞来双白鹭，如有意，慕娉婷。
忽闻江上弄哀筝，苦含情，遣谁听？烟敛云收，依约是湘灵。欲待曲终寻问取，人不见，数峰青。
江神子·腻红匀脸衬檀唇
作者：苏轼
朝代：宋
体裁：词

腻红匀脸衬檀唇，晚妆新，暗伤春。手撚花枝，谁会两眉颦。连理带头双□□，留待与、个中人。
淡烟笼月绣帘阴，画堂深，夜沈沈。谁道□□，□系得人心。一自绿窗偷见后，便憔悴、到如今。
江神子·陈直方妾嵇，钱塘人也。求新词，为作此。钱塘人好唱陌上花缓缓曲，余尝作数绝以纪其事
作者：苏轼
朝代：宋
体裁：词

玉人家在凤凰山。水云间。掩门閒。门外行人，立马看弓弯，十里春风谁指似，斜日映，绣帘斑。多情好事与君还。悯新鳏。拭馀潸。明月空江，香雾著云鬟。陌上花开看尽也，闻旧曲，破朱颜。
江神子·陈直方妾嵇，钱塘人也。求新词，为作此。钱塘人好唱陌上花缓缓曲，余尝作数绝以纪其事
作者：苏轼
朝代：宋

玉人家在凤凰山。水云间。掩门閒。门外行人，立马看弓弯，十里春风谁指似，斜日映，绣帘斑。多情好事与君还。闵新鳏。拭馀潸。明月空江，香雾著云鬟。陌上花开春尽也，闻旧曲，破朱颜。
江神子·黄昏犹是雨纤纤
作者：苏轼
朝代：宋

公旧序云：大雪有怀朱康叔使君，亦知使君之念我也，作《江神子》以寄之。
黄昏犹是雨纤纤。晓开帘，欲平檐。江阔天低、无处认青帘。孤坐冻吟谁伴我？揩病目，捻衰髯。
使君留客醉厌厌。水晶盐，为谁甜？手把梅花、东望忆陶潜。雪似故人人似雪，虽可爱，有人嫌。
江神子江城子
作者：苏轼
朝代：宋
体裁：词

玉人家在凤凰山。水云间。掩门关。门外行人，立马看弓弯。十里春风谁指似，斜日映，绣帘斑。多情好事与君还。闵新鳏。拭馀潸。明月空江，香雾著云鬟。陌上花开春尽也，闻旧曲，破朱颜。
江神子（冬景）
作者：苏轼
朝代：宋
体裁：词

相逢不觉又初寒。对尊前。惜流年。风紧离亭，冰结泪珠圆。雪意留君君不住，从此去，少清欢。转头山下转头看。路漫漫。玉花翻。银海光宽，何处是超然。知道故人相念否，携翠袖，倚朱阑。
江西
作者：苏轼
朝代：宋

江西山水真吾邦，白沙翠竹石底江。舟行十里磨九泷，篙声荦确相舂撞。醉卧欲醒闻淙淙，真欲一口吸老庞。何人得俊窥鱼矼，举叉绝叫尺鲤双。
江西一首
作者：苏轼
朝代：宋
体裁：古风

江西山水真吾邦，白沙翠竹石底江。舟行十里磨九泷，篙声荦确相舂撞。醉卧欲醒闻淙淙，直欲一口吸老庞。何人得隽窥鱼矼，举叉绝叫尺鲤双。
江郊
作者：苏轼
朝代：宋

江郊葱昽，云水茜绚。埼岸斗入，洄潭轮转。先生悦之，布席閒燕。初日下照，潜鳞俯见。意钓忘鱼，乐此竿线。优哉悠哉，玩物之变。
江郊
作者：苏轼
朝代：宋

江郊葱昽，云水蒨绚。
碕岸斗入，洄潭轮转。
先生悦之，布席閒燕。
初日下照，潜鳞俯见。
意钓忘鱼，乐此竿綫。
优哉悠哉，玩物之变。
江郊
作者：苏轼
朝代：宋

江郊葱曨，云水蒨绚。
碕岸斗入，洄潭轮转。
先生悦之，布席闲燕。
初日下照，潜鳞俯见。
意钓忘鱼，乐此竿线。
优哉悠哉，玩物之变。
池上二首
作者：苏轼
朝代：宋

小池新凿会天雨，一部鼓吹从何来。有蟾正碧乱草色，时泅出没东南隈。井干跳梁亦足乐，洞庭鱼龙何有哉。能歌德声莫入月，清池与尔俱忘回。不作太白梦日边，还同乐天赋池上。池上新年有荷叶，细雨鱼儿噞轻浪。男儿学易不应举，幽人一友吾得尚。此池便可当长江，欲榜茅斋来荡漾。
池上二首
作者：苏轼
朝代：宋

小池新凿会天雨，一部鼓吹従何来。有蟾正碧乱草色，时泅出没东南隈。井干跳梁亦足乐，洞庭鱼龙何有哉。能歌德声莫入月，清池与尔俱忘回。不作太白梦日边，还同乐天赋池上。池上新年有荷叶，细雨鱼儿噞轻浪。男儿学易不应举，幽人一友吾得尚。此池便可当长江，欲榜茅斋来荡漾。
池上二首·其一
作者：苏轼
朝代：宋

小池新凿会天雨，一部鼓吹从何来。有蟾正碧乱草色，时泅出没东南隈。井干跳梁亦足乐，洞庭鱼龙何有哉。能歌德声莫入月，清池与尔俱忘回。
池上二首·其二
作者：苏轼
朝代：宋

不作太白梦日边，还同乐天赋池上。池上新年有荷叶，细雨鱼儿噞轻浪。男儿学易不应举，幽人一友吾得尚。此池便可当长江，欲榜茅斋来荡漾。
汤村开运盐河雨中督役
作者：苏轼
朝代：宋
体裁：古风

居官不任事，萧散羡长卿。胡不归去来，滞留愧渊明。盐事星火急，谁能恤农耕。薨薨晓鼓动，万指罗沟坑。天雨助官政，泫然淋衣缨。人如鸭与猪，投泥相溅惊。下马荒堤上，四顾但湖泓。线路不容足，又与牛羊争。归田虽贱辱，岂失泥中行。寄语故山友，慎毋厌藜羹。
汤村开运盐河雨中督役
作者：苏轼
朝代：宋

居官不任事，萧散羡长卿。胡不归去来，滞留愧渊明。盐事星火急，谁能恤农耕。薨薨晓鼓动，万指罗沟坑。天雨助官政，泫然淋衣缨。人如鸭与猪，投泥相溅惊。下马荒堤上，四顾但湖泓。线路不容足，又与牛羊争。归田虽贱辱，岂识泥中行。寄语故山友，慎毋厌藜羹。
汪覃秀才久留山中，以诗见寄，次其韵
作者：苏轼
朝代：宋
体裁：七言律诗

季子应嗔不下机，弃家来伴碧云师。中秋冷坐无因醉，半月长斋未肯辞。掷简摇毫无忤色，投名入社有新诗。飞腾桂籍他年事，莫忘山中采药时。
汲江煎茶
作者：苏轼
朝代：宋

活水还须活火烹，自临钓石取深清。大瓢贮月归春瓮，小杓分江入夜瓶。茶雨已翻煎处脚，松风忽作泻时声。枯肠未易禁三碗，坐听荒城长短更。
汲江煎茶
作者：苏轼
朝代：宋

活水还须活火烹，自临钓石取深清。
大瓢贮月归春瓮，小杓分江入夜瓶。
雪乳已翻煎处脚，松风忽作泻时声。
枯肠未易禁三椀，坐听荒城长短更。
汲江煎茶
作者：苏轼
朝代：宋

活水还须活火煮，自临钓石取深清[1]:
大瓢贮月归春瓮，小杓分江入夜瓶。
雪乳已翻煎处脚[2]，松风忽作泻时声。
枯肠未易禁三碗[3]，坐听荒城长短更。
沁园春·孤馆灯青
作者：苏轼
朝代：宋
体裁：词

孤馆灯青，野店鸡号，旅枕梦残。
渐月华收练，晨霜耿耿，云山摛锦，朝露清清。
世路无穷，劳生有限，似此区区长鲜欢。
微吟罢，凭征鞍无语，往事千端。
当时共客长安。
似二陆初来俱少年。
有笔头千字，胸中万卷，致君尧舜，此事何难。
用舍由时，行藏在我，袖手何妨闲处看。
身长健，但优游卒岁，且斗尊前。
沁园春·孤馆灯青
作者：苏轼
朝代：宋

孤馆灯青，野店鸡号，旅枕梦残。渐月华收练，晨霜耿耿；云山摛锦，朝露漙漙。世路无穷，劳生有限，似此区区长鲜欢。微吟罢，凭征鞍无语，往事千端。当时共客长安，似二陆初来俱少年。有笔头千字，胸中万卷；致君尧舜，此事何难？用舍由时，行藏在我，袖手何妨闲处看。身长健，但优游卒岁，且斗尊前。
沁园春·情若连环
作者：苏轼
朝代：宋
体裁：词

情若连环，恨如流水，甚时是休。也不须惊怪，沈郎易瘦，也不须惊怪，潘鬓先愁。总是难禁，许多魔难，奈好事教人不自由。空追想，念前欢杳杳，后会悠悠。凝眸。悔上层楼。谩惹起、新愁与旧愁。向彩笺写遍，相思字了，重重封卷，密寄书邮。料到伊行，时时开看，一看一回和泪收。须知道，□这般病染，两处心头。
沁园春·情若连环
作者：苏轼
朝代：宋
体裁：词

情若连环，恨如流水，甚时是休。也不须惊怪，沈郎易瘦，也不须惊怪，潘鬓先愁。总是难禁，许多魔难，奈好事教人不自由。空追想，念前欢杳杳，后会悠悠。
凝眸。悔上层楼。谩惹起、新愁与旧愁。向彩笺写遍，相思字了，重重封卷，密寄书邮。料到伊行，时时开看，一看一回和泪收。须知道，似这般病染，两处心头。
沁园春·情若连环
作者：苏轼
朝代：宋

情若连环，恨如流水，甚时是休。也不须惊怪，沈郎易瘦，也不须惊怪，潘鬓先愁。总是难禁，许多魔难，奈好事教人不自由。空追想，念前欢杳杳，后会悠悠。凝眸，悔上层楼，谩惹起、新愁压旧愁。向彩笺写遍，相思字了，重重封卷，密寄书邮。料到伊行，时时开看，一看一回和泪收。须知道，口这般病染，两处心头。
沁园春·赴密州早行马上寄子由
作者：苏轼
朝代：宋

孤馆灯青，野店鸡号，旅枕梦残。渐月华收练，晨霜耿耿，云山摛锦，朝露漙漙。世路无穷，劳生有限，似此区区长鲜欢。微吟罢，凭征鞍无语，往事千端。当时共客长安。似二陆初来俱少年。有笔头千字，胸中万卷，致君尧舜，此事何难。用舍由时，行藏在我，袖手何妨閒处看。身长健，但优游卒岁，且斗尊前。
沁园春·赴密州，早行，马上寄子由
作者：苏轼
朝代：宋
体裁：词

孤馆灯青，野店鸡号，旅枕梦残。渐月华收练，晨霜耿耿；云山摛锦，朝露漙漙。世路无穷，劳生有限，似此区区长鲜欢。微吟罢，凭征鞍无语，往事千端。
当时共客长安，似二陆初来俱少年。有笔头千字，胸中万卷；致君尧舜，此事何难。用舍由时，行藏在我，袖手何妨闲处看。身长健，但优游卒岁，且斗尊前。
沈谏议召游湖不赴明日得双莲于北山下作一绝
作者：苏轼
朝代：宋

湖上棠阴手自栽，问公更得几回来。水仙亦恐公归去，故遣双莲一夜开。诏书行捧缕金笺，乐府应歌相府莲。莫忘今年花发处，西湖西畔北山前。
沈谏议召游湖不赴明日得双莲于北山下作一绝持献沈既见和又别作一首因用其韵·其一
作者：苏轼
朝代：宋

湖上棠阴手自栽，问公更得几回来。
水仙亦恐公归去，故遣双莲一夜开。
沈谏议召游湖，不赴，明日得双莲于北山下，作一绝持献沈，既见和，又别作一首，因用其韵
作者：苏轼
朝代：宋

湖上棠阴手自栽，问公更得几回来？水仙亦恐公归去，故遣双莲一夜开。诏书行捧缕金笺，乐府应歌《相府莲》。莫忘今年花发处，西湖西畔北山前。
沈谏议召游湖，不赴，明日得双莲于北山下，作一绝持献沈，既见和，又别作一首，因用其韵·其一
作者：苏轼
朝代：宋
体裁：七言绝句

湖上棠阴手自栽，问公更得几回来？水仙亦恐公归去，故遣双莲一夜开。
沈谏议召游湖，不赴，明日得双莲于北山下，作一绝持献沈，既见和，又别作一首，因用其韵·其二
作者：苏轼
朝代：宋

诏书行捧缕金笺，乐府应歌《相府莲》。莫忘今年花发处，西湖西畔北山前。
沈谏议召游湖，不赴，明日得双莲於北山下，
作者：苏轼
朝代：宋

诏书行捧缕金笺，乐府应歌相府莲。莫忘今年花发处，西湖西畔北山前。
沉香石
作者：苏轼
朝代：宋

壁立孤峰倚砚长，共疑沉水得顽苍。欲随楚客纫兰佩，谁信吴儿是木肠。山下曾逢化松石，玉中还有辟邪香。早知百和俱灰烬，未信人言弱胜强。
沐浴启圣僧舍与赵德麟邂逅
作者：苏轼
朝代：宋

南山北阙两非真，东颍西湖迹已陈。
季子来归初可喜，老聃新沐定非人。
酒清不醉休休暖，睡稳如禅息息匀。
自笑尘劳余一念，明年同泛越溪春。
沐浴启圣僧舍，与赵德麟邂逅
作者：苏轼
朝代：宋

南山北阙两非真，东颍西湖迹已陈。季子来归初可喜，老聃新沐定非人。酒清不醉休休暖，睡稳如禅息息匀。自笑尘劳馀一念，明年同泛越溪春。
沧洲亭怀古
作者：苏轼
朝代：宋

湘水悠悠天际来，夹江古木抱山回。城中人物若可数，日晏市散多苍苔。九疑巉天古云埋，遥想帝子龙车回。心衰目极何可望，九歌寂寂令人哀。
沧洲亭怀古？此诗为沈辽作？
作者：苏轼
朝代：宋

湘水悠悠天际来，夹江古木抱山回。城中人物若可数，日晏市散多苍苔。九嶷巉天古云埋，遥想帝子龙车回。心衰目极何可望，九歌寂寂令人哀。
河复
作者：苏轼
朝代：宋

君不见西汉元光、元封间，河决瓠子二十年。钜野东倾淮泗满，楚人恣食黄河鱣。万里沙回封禅罢。初遣越巫沉白马。河公未许人力穷，薪刍万计随流下。吾君盛德如唐尧，百神受职河神骄。帝遣风师下约束，北流夜起澶州桥。东风吹冻收微渌，神功不用淇园竹。楚人种麦满河淤，仰看浮槎栖古木。
河复（并叙）
作者：苏轼
朝代：宋

熙宁十年秋，河决澶渊，注钜野，入淮泗。自澶、魏以北皆绝流，而济、楚大被其害，彭门城下水二丈八尺，七十余日不退，吏民疲于守御。十月十三日，澶州大风终日，既止，而河流一枝已复故道，闻之喜甚，庶几可塞乎。乃作《河复》诗，歌之道路，以致民愿而迎神休，盖守土者之志也。君不见西汉元光元封间，河决瓠子二十年。钜野东倾淮泗满，楚人恣食黄河鳣。万里沙回封禅罢，初遣越巫沉白马。河公未许人力穷，薪刍万计随流下。吾君仁圣如帝尧，百神受职河神骄。帝遣风师下约束，北流夜起澶州桥。东风吹冻收微渌，神功不用淇园竹。楚人种麦满河淤，仰看浮槎栖古木。
河复，并叙
作者：苏轼
朝代：宋

君不见西汉元光、元封间，河决瓠子二十年。钜野东倾淮泗满，楚人恣食黄河鳣。万里沙回封禅罢，初遣越巫沉白马。河公未许人力穷，薪刍万计随流下。吾君盛德如唐尧，百神受职河神骄。帝遣风师下约束，北流夜起澶州桥。东风吹冻收微渌，神功不用淇园竹。楚人种麦满河淤，仰看浮槎栖古木。
河復
作者：苏轼
朝代：宋

君不见西汉元光元封间，河决瓠子二十年。
鉅野东倾淮泗满，楚人恣食黄河鳣。
万里沙回封禅罢，初遣越巫沉白马。
河公未许人力穷，薪刍万计随流下。
吾君盛德如唐尧，百神受职河神骄。
帝遣风师下约束，北流夜起澶州桥。
东风吹冻收微渌，神功不用淇园竹。
楚人种麦满河淤，仰看浮槎栖古木。
河满子
作者：苏轼
朝代：宋
体裁：词

见说岷峨凄怆，旋闻江汉澄清。
但觉秋来归梦好，西南自有长城。
东府三人最少，西山八国初平。
莫负花溪纵赏，何妨药市微行。
拭问当垆人在否，空教是处闻名。
唱著子渊新曲，应须分外含情。
河满子·湖州作寄益守冯当世
作者：苏轼
朝代：宋

见说岷峨凄怆，旋闻江汉澄清。但觉秋来归梦好，西南自有长城。东府三人最少，西山八国初平。莫负花溪纵赏，何妨药市微行。试问当垆人在否，空教是处闻名。唱著子渊新曲，应须分外含情。
河满子·湖州作，寄益守冯当世
作者：苏轼
朝代：宋
体裁：词

见说岷峨悽怆，旋闻江汉澄清。但觉秋来归梦好，西南自有长城。东府三人最少，西山八国初平。
莫负花溪纵赏，何妨药市微行。试问当垆人在否，空教是处闻名。唱着子渊新曲，应须分外含情。
河满子·湖州寄南守冯当世
作者：苏轼
朝代：宋

见说岷峨悽怆，旋闻江汉澄清。但觉秋来归梦好，西南自有长城。东府三人最少，西山八国初平。莫负花溪纵赏，何妨药市微行。试问当垆人在否，空教是处闻名。唱著子渊新曲，应须分外含情。
河满子·见说岷峨凄怆
作者：苏轼
朝代：宋

见说岷峨凄怆，旋闻江汉澄清。
但觉秋来归梦好，西南自有长城。
东府三人最少，西山八国初平。
莫负花溪纵赏，何妨药市微行。
拭问当垆人在否，空教是处闻名。
唱着子渊新曲，应须分外含情。
治易洞
作者：苏轼
朝代：宋
体裁：七言绝句

自昔遥闻太守高，明爻象彖日忘劳。洞中陈迹今如扫，斯道何曾损一毛。
沿流馆中得二绝句
作者：苏轼
朝代：宋

淮西功业冠吾唐，吏部文章日月光。千载断碑人脍炙，不知世有段文昌。李白当年流夜郎，中原无复汉文章。纳官赎罪人何在？壮士悲歌泪万行。
沿流馆中得二绝句·其一
作者：苏轼
朝代：宋
体裁：七言绝句

淮西功业冠吾唐，吏部文章日月光。千载断碑人脍炙，不知世有段文昌。
沿流馆中得二绝句·其二
作者：苏轼
朝代：宋

李白当年流夜郎，中原无复汉文章。纳官赎罪人何在？壮士悲歌泪万行。
泂酌亭
作者：苏轼
朝代：宋

酌彼两泉，挹彼注兹。一瓶之中，有渑有淄。以瀹以烹，众喊莫齐。自江徂海，浩然无私。岂弟君子，江海是仪。既味我泉，亦哜我诗。
泂酌亭，并引
作者：苏轼
朝代：宋
体裁：四言诗

泂酌彼两泉，挹彼注兹。一瓶之中，有渑有淄。以瀹以烹，众喊莫齐。自江徂海，浩然无私。岂弟君子，江海是仪。既味我泉，亦哜我诗。
泊南牛口期任遵圣长官到晚不及见复来
作者：苏轼
朝代：宋
体裁：五言律诗

江上有微径，深榛烟雨埋。崎岖欲取别，不见又重来。下马未及语，固已慰长怀。江湖涉浩渺，安得与之偕。
法惠寺横翠阁
作者：苏轼
朝代：宋

朝见吴山横，暮见吴山纵。吴山故多态，转侧为君容。幽人起朱阁，空洞更无物。惟有千步冈，东西作帘额。春来故国归无期，人言悲秋春更悲。已泛平湖思濯锦，更看横翠忆峨眉。雕栏能得几时好，不独凭栏人易老。百年兴废更堪哀，悬知草莽化池台。游人寻我旧游处，但觅吴山横处来。
法惠寺横翠阁
作者：苏轼
朝代：宋
体裁：诗

朝见吴山横，暮见吴山纵。吴山故多态，转折为君容。幽人起朱阁，空洞更无物。惟有千步冈，东西作帘额。春来故国归无期，人言秋悲春更悲。已泛平湖思濯锦，更看横翠忆峨眉。雕栏能得几时好，不独凭栏人易老。百年兴废更堪哀，悬知草莽化池台。游人寻我旧游处，但觅吴山横处来。
法惠小饮以诗索周开祖所作
作者：苏轼
朝代：宋

立着巫娥多少时，安排云雨待清词。酒酣鲁叟频相忆，曲罢周郎尚不知。海鹞无踪飞过速，云龙有报发来迟。从今莫入寻春会，为欠梅花一首诗。
法惠小饮以诗索周开祖所作
作者：苏轼
朝代：宋

立著巫娥多少时，安排云雨待清词。酒酣鲁叟频相忆，曲罢周郎尚不知。海鹞无踪飞过速，云龙有报发来迟。从今莫入寻春会，为欠梅花一首诗。
泗州僧伽塔
作者：苏轼
朝代：宋

我昔南行舟击汴，逆风三日沙吹面。舟人共劝祷灵塔，香火未收旗脚转。回头顷刻失长桥，却到龟山未朝饭。至人无心何厚薄，我自怀私欣所便。耕田欲雨刈欲晴，去得顺风来者怨。若使人人祷辄遂，告物应须日千变。我今身世两悠悠，去无所逐来无恋。得行固愿留不恶，每到有求神亦倦。退之旧云三百尺，澄观所营今已换。不嫌俗士污丹梯，一看云山绕淮甸。
泗州僧伽塔
作者：苏轼
朝代：宋

我昔南行舟系汴，逆风三日沙吹面。舟人共劝祷灵塔，香火未收旂脚转。回头顷刻失长桥，却到龟山未朝饭。至人无心何厚薄，我自怀私欣所便。耕田欲雨刈欲晴，去得顺风来者怨。若使人人祷辄遂，造物应须日千变。今我身世两悠悠，去无所逐来无恋。得行固愿留不恶，每到有求神亦倦。退之旧云三百尺，澄观所营今已换。不嫌俗士污丹梯，一看云山绕淮甸。
泗州僧伽塔
作者：苏轼
朝代：宋

我昔南行舟繫汴，逆风三日沙吹面。
舟人共劝祷灵塔，香火未收旗脚转。
回头顷刻失长桥，却到龟山未朝饭。
至人无心何厚薄，我自怀私欣所便。
耕田欲雨刈欲晴，去得顺风来者怨。
若使人人祷辄遂，造物应须日千变。
今我身世两悠悠，去无所逐来无恋。
得行固愿留不恶，每到有求神亦倦。
退之旧云三百尺，澄观所营今已换。
不嫌俗士污丹梯，一看云山绕淮甸。
泗州南山监仓萧渊东轩二首
作者：苏轼
朝代：宋

偶随樵父采都梁，竹屋松扉试乞浆。但见东轩堪隐几，不知公子是监仓。溪中乱石墙垣古，山下寒蔬匕箸香。我是江南旧游客，挂冠知有老萧郎。北望飞尘苦昼霾，洗心聊复寄东斋。珍禽声好犹思越，野橘香清未过淮。有信微泉来远岭，无心明月转空阶。一官仓庾真堪老，坐看松根络断崖。
泗州南山监仓萧渊东轩二首·其一
作者：苏轼
朝代：宋

偶随樵父采都梁，竹屋松扉试乞浆。但见东轩堪隐几，不知公子是监仓。溪中乱石墙垣古，山下寒蔬匕箸香。我是江南旧游客，挂冠知有老萧郎。
泗州南山监仓萧渊东轩二首·其一
作者：苏轼
朝代：宋

偶随樵父采都梁，竹屋松扉试乞浆。
但见东轩堪隠几，不知公子是监仓。
溪中乱石墙垣古，山下寒蔬匕箸香。
我是江南旧游客，挂冠知有老萧郎。
泗州南山监仓萧渊东轩二首·其二
作者：苏轼
朝代：宋

北望飞尘苦昼霾，洗心聊复寄东斋。珍禽声好犹思越，野橘香清未过淮。有信微泉来远岭，无心明月转空阶。一官仓庾真堪老，坐看松根络断崖。
泗州南山监仓萧渊东轩二首·其二
作者：苏轼
朝代：宋

北望飞尘苦昼霾，洗心聊復寄东斋。
珍禽声好犹思越，野橘香清未过淮。
有信微泉来远岭，无心明月转空阶。
一官仓庾真堪老，坐看松根络断崖。
泗州过仓中刘景文老兄戏赠一绝
作者：苏轼
朝代：宋

即聚伏波米，还数魏舒筹。
应笑苏夫子，侥幸得湖州。
泗州过仓中刘景文老兄戏赠一绝
作者：苏轼
朝代：宋
体裁：五言绝句

既聚伏波米，还数魏舒筹。应笑苏夫子，侥倖得湖州。
泗州过仓中刘景文老兄戏赠一绝
作者：苏轼
朝代：宋

既聚伏波米，还数魏舒筹。应笑苏夫子，侥幸得湖州。
泗州除夜雪中黄师是送酥酒二首
作者：苏轼
朝代：宋

暮雪纷纷投碎米，春流咽咽走黄沙。旧游似梦徒能说，逐客如僧岂有家。冷砚欲书先自冻，孤灯何事独成花。使君半夜分酥酒，惊起妻孥一笑哗。关右土酥黄似酒，扬州云液却如酥。欲従元放觅拄杖，忽有曲生来坐隅。对雪不堪令饱暖，隔船应已厌歌呼。明朝积玉深三尺，高枕床头尚一壶。
泗州除夜雪中黄师是送酥酒二首
作者：苏轼
朝代：宋

暮雪纷纷投碎米，春流咽咽走黄沙。旧游似梦徒能说，逐客如僧岂有家。冷砚欲书先自冻，孤灯何事独生花。使君夜半分酥酒，惊起妻孥一笑哗。关右土酥黄似酒，扬州云液却如酥。欲从元放觅拄杖，忽有曲生来坐隅。对雪不堪令饱暖，隔船应已厌歌呼。明朝积玉深三尺，高枕床头尚一壶。
泗州除夜雪中黄师是送酥酒二首·其一
作者：苏轼
朝代：宋

暮雪纷纷投碎米，春流咽咽走黄沙。旧游似梦徒能说，逐客如僧岂有家。冷砚欲书先自冻，孤灯何事独生花。使君夜半分酥酒，惊起妻孥一笑哗。
泗州除夜雪中黄师是送酥酒二首·其一
作者：苏轼
朝代：宋

暮雪纷纷投碎米，春流咽咽走黄沙。
旧游似梦徒能说，逐客如僧岂有家。
冷砚欲书先自冻，孤灯何事独生花。
使君夜半分酥酒，惊起妻孥一笑譁。
泗州除夜雪中黄师是送酥酒二首·其二
作者：苏轼
朝代：宋
体裁：七言律诗

关右土酥黄似酒，扬州云液却如酥。欲从元放觅拄杖，忽有曲生来坐隅。对雪不堪令饱暖，隔船应已厌歌呼。明朝积玉深三尺，高枕床头尚一壶。
泛舟城南会者五人分韵赋诗得人皆若炎字四首
作者：苏轼
朝代：宋

城中楼阁似鱼鳞，不见清风起白苹。
试选苕溪最深处，仍呼我辈不羁人。
窥船野鹤何曾下，见烛飞虫空自驯。
绕郭荷花一千顷，谁知六月下塘春。
苦热诚知处处皆，何当危坐学心斋。
海螯要共诗人把，溪月行遭雾雨霾。
乡国飘零断书信，弟兄流落隔江淮。
便应筑室苕溪上，荷叶遮门水浸阶。
紫蟹鲈鱼贱如土，得钱相付何曾数。
碧筒时作象鼻弯，白酒微带荷心苦。
运肘风生看斫脍，随刀雪落惊飞缕。
不将醉语作新诗，饱食应惭腹如鼓。
桥上游人夜未厌，共依水槛立风檐。
楼中煮酒初尝芡，月下新妆半出帘。
南郭清游继颜谢，北窗归卧等羲炎。
人间寒热无穷事，自笑疏顽不受aa20。
泛舟城南会者五人分韵赋诗得人皆苦炎字四首·其一
作者：苏轼
朝代：宋

城中楼阁似鱼鳞，不见清风起白苹。
试选苕溪最深处，仍呼我辈不羁人。
窥船野鹤何曾下，见烛飞虫空自驯。
遶郭荷花一千顷，谁知六月下塘春。
泛舟城南会者五人分韵赋诗得人皆苦炎字四首·其三
作者：苏轼
朝代：宋

紫蟹鲈鱼贱如土，得钱相付何曾数。
碧筩时作象鼻弯，白酒微带荷心苦。
运肘风生看斫鲙，随刀雪落惊飞缕。
不将醉语作新诗，饱食应惭腹如鼓。
泛舟城南会者五人分韵赋诗得人皆苦炎字四首·其四
作者：苏轼
朝代：宋

桥上游人夜未厌，共依水槛立风檐。
楼中煮酒初尝芡，月夜新粧半出帘。
南郭清游继颜谢，北窗归卧等羲炎。
人间寒热无穷事，自笑疏顽不受痁。
泛舟城南，会者五人，分韵赋诗，得「人皆苦
作者：苏轼
朝代：宋

紫蟹鲈鱼贱如土，得钱相付何曾数。碧筩时作象鼻弯，白酒微带荷心苦。运肘风生看斫鱠，随刀雪落惊飞缕。不将醉语作新诗，饱食应惭腹如鼓。
泛舟城南，会者五人，分韵赋诗，得「人皆苦炎」字四首
作者：苏轼
朝代：宋

城中楼阁似鱼鳞，不见清风起白蘋。试选苕溪最深处，仍呼我辈不羁人。窥船野鹤何曾下，见烛飞虫空自驯。绕郭荷花一千顷，谁知六月下塘春。苦热诚知处处皆，何当危坐学心斋。海螯要共诗人把，溪月行遭雾雨霾。乡国飘零断书信，弟兄流落隔江淮。便应筑室苕溪上，荷叶遮门水浸阶。桥上游人夜未厌，共依水槛立风檐。楼中煮酒初尝芡，月下新妆半出帘。南郭清游继颜谢，北窗归卧等羲炎。人间寒热无穷事，自笑疏顽不受痁。
泛舟城南，会者五人，分韵赋诗，得「人皆苦炎」字四首·其一
作者：苏轼
朝代：宋

城中楼阁似鱼鳞，不见清风起白蘋。试选苕溪最深处，仍呼我辈不羁人。窥船野鹤何曾下，见烛飞虫空自驯。绕郭荷花一千顷，谁知六月下塘春。
泛舟城南，会者五人，分韵赋诗，得「人皆苦炎」字四首·其三
作者：苏轼
朝代：宋

紫蟹鲈鱼贱如土，得钱相付何曾数。碧筒时作象鼻弯，白酒微带荷心苦。运肘风生看斫鲙，随刀雪落惊飞缕。不将醉语作新诗，饱食应惭腹如鼓。
泛舟城南，会者五人，分韵赋诗，得「人皆苦炎」字四首·其二
作者：苏轼
朝代：宋
体裁：七言律诗

苦热诚知处处皆，何当危坐学心斋。海螯要共诗人把，溪月行遭雾雨霾。乡国飘零断书信，弟兄流落隔江淮。便应筑室苕溪上，荷叶遮门水浸阶。
泛舟城南，会者五人，分韵赋诗，得「人皆苦炎」字四首·其四
作者：苏轼
朝代：宋

桥上游人夜未厌，共依水槛立风檐。楼中煮酒初尝芡，月下新妆半出帘。南郭清游继颜谢，北窗归卧等羲炎。人间寒热无穷事，自笑疏顽不受痁。
泛金船·流杯亭和杨元素
作者：苏轼
朝代：宋
体裁：词

无情流水多情客。劝我如曾识。杯行到手休辞却。这公道难得。曲水池上，小字更书年月。如对茂林修竹，似永和节。纤纤素手如霜雪。笑把秋花插。尊前莫怪歌声咽。又还是轻别。此去翱翔，遍赏玉堂金阙。欲问再来何岁，应有华发。
泛金船·流杯亭和杨元素
作者：苏轼
朝代：宋

无情流水多情客。劝我如相识。杯行到手休辞却。似轩冕相逼。曲水池上，小字更书年月。还对茂林修竹，似永和节。纤纤素手如霜雪。笑把秋花插。尊前莫怪歌声咽。又还是轻别。此去翱翔，遍上玉堂金阙。欲问再来何岁，应有华发。
泛颍
作者：苏轼
朝代：宋

我性喜临水，得颍意甚奇。到官十日来，九日河之湄。吏民笑相语，使君老而痴。使君实不痴，流水有令姿。绕郡十余里，不驶亦不迟。上流直而清，下流曲而漪。画船俯明镜，笑问汝为谁。忽然生鳞甲，乱我须与眉。散为百东坡，顷刻复在兹。此岂水薄相，与我相娱嬉。声色与臭味，颠倒眩小儿。等是儿戏物，水中少磷淄。赵陈两欧阳，同参天人师。观妙各有得，共赋泛颍诗。
泛颍
作者：苏轼
朝代：宋

我性喜临水，得颍意甚奇。到官十日来，九日河之湄。吏民笑相语，使君老而痴。使君实不痴，流水有令姿。绕郡十馀里，不驶亦不迟。上流直而清，下流曲而漪。画船俯明镜，笑问汝为谁。忽然生鳞甲，乱我须与眉。散为百东坡，顷刻复在兹。此岂水薄相，与我相娱嬉。声色与臭味，颠倒眩小儿。等是儿戏物，水中少磷缁。赵、陈两欧阳，同参天人师。观妙各有得，共赋泛颍诗。
泛颍
作者：苏轼
朝代：宋

我性喜临水，得颍意甚奇。
到官十日来，九日河之湄。
吏民笑相语，使君老而痴。
使君实不痴，流水有令姿。
遶郡十余里，不驶亦不迟。
上流直而清，下流曲而漪。
画船俯明镜，笑问汝为谁。
忽然生鳞甲，乱我鬚与眉。
散为百东坡，顷刻復在兹。
此岂水薄相，与我相娱嬉。
声色与臭味，颠倒眩小儿。
等是儿戏物，水中少磷缁。
赵陈两欧阳，同参天人师。
观妙各有得，共赋泛颍诗。
洗儿戏作
作者：苏轼
朝代：宋
体裁：七言绝句

人皆养子望聪明，我被聪明误一生。惟愿孩儿愚且鲁，无灾无难到公卿。
洞仙歌
作者：苏轼
朝代：宋
体裁：词

冰肌玉骨，自清凉无汗。水殿风来暗香满。绣帘开，一点明月窥人，人未寝，欹枕钗横鬓乱。
起来携素手，庭户无声，时见疏星渡河汉。试问夜如何？夜已三更，金波淡，玉绳低转。但屈指西风几时来？又不道、流年暗中偷换。
洞仙歌
作者：苏轼
朝代：宋

江南腊尽，早梅花开后。分付新春与垂柳。细腰肢、自有人格风流，仍更是、骨体清英雅秀。永丰坊那畔，尽日无人，谁见金丝弄晴昼。断肠是，飞絮时，绿叶成阴，无个事、一成消瘦。又莫是、东风逐君来，便吹散眉间，一点春皱。
洞仙歌·余七岁时。见眉山老尼。姓朱，忘其名，年九十岁，自言尝随其师入蜀主孟昶宫中。一日大热，蜀主与花蕊夫人夜纳凉摩诃池上，作一词。朱具能记之。今四十年，朱已死久矣，人无知此词者。但记其首两句，暇日寻味，岂洞仙歌令乎，乃为足之云
作者：苏轼
朝代：宋
体裁：词

冰肌玉骨，自清凉无汗。水殿风来暗香满。绣帘开、一点明月窥人，人未寝，攲枕钗横鬓乱。起来携素手，庭户无声，时见疏星渡河汉。试问夜如何，夜已三更，金波淡、玉绳低转。但屈指、西风几时来，又不道流年、暗中偷换。
洞仙歌·余七岁时。见眉山老尼。姓朱，忘其名，年九十岁，自言尝随其师入蜀主孟昶宫中。一日大热，蜀主与花蕊夫人夜纳凉摩诃池上，作一词。朱具能记之。今四十年，朱已死久矣，人无知此词者。但记其首两句，暇日寻味，岂洞仙歌令乎，乃为足之云
作者：苏轼
朝代：宋

冰肌玉骨，自清凉无汗。水殿风来暗香满。绣帘开、一点明月窥人，人未寝，敧枕钗横鬓乱。起来携素手，庭户无声，时见疏星渡河汉。试问夜如何，夜已三更，金波淡、玉绳低转。但屈指、西风几时来，又不道流年、暗中偷换。
洞仙歌·冰肌玉骨
作者：苏轼
朝代：宋

仆七岁时，见眉州老尼，姓朱，忘其名，年九十岁。自言尝随其师入蜀主孟昶宫中，一日大热，蜀主与花蕊夫人夜纳凉摩诃池上，作一词，朱具能记之。今四十年，朱已死久矣，人无知此词者，但记其首两句，暇日寻味，岂《洞仙歌》令乎？乃为足之云。冰肌玉骨，自清凉无汗。水殿风来暗香满。绣帘开，一点明月窥人，人未寝，欹枕钗横鬓乱。起来携素手，庭户无声，时见疏星渡河汉。试问夜如何？夜已三更，金波淡，玉绳低转。但屈指西风几时来，又不道流年暗中偷换。
洞仙歌·冰肌玉骨
作者：苏轼
朝代：宋
体裁：词

冰肌玉骨，自清凉无汗。
水殿风来暗香满。
绣帘开、一点明月窥人，人未寝、敧枕钗横鬓乱。
起来携素手，庭户无声，时见疏星渡河汉。
试问夜如何，夜已三更，金波淡、玉绳低转。
但屈指、西风几时来，又不道、流年暗中偷换。
洞仙歌·冰肌玉骨
作者：苏轼
朝代：宋
体裁：词

冰肌玉骨，自清凉无汗。
水殿风来暗香满。
绣帘开、一点明月窥人，人未寝、枕钗横鬓乱。
起来携素手，庭户无声，时见疏星渡河汉。
试问夜如何，夜已三更，金波淡、玉绳低转。
但屈指、西风几时来，又不道、流年暗中偷换。
洞仙歌·冰肌玉骨
作者：苏轼
朝代：宋

冰肌玉骨，自清凉无汗。水殿风来暗香满。绣帘开，一点明月窥人，人未寝，欹枕钗横鬓乱。
起来携素手，庭户无声，时见疏星渡河汉。试问夜如何？夜已三更，金波淡，玉绳低转。但屈指西风几时来，又不道流年暗中偷换。
洞仙歌·咏柳
作者：苏轼
朝代：宋
体裁：词

江南腊尽，早梅花开后。分付新春与垂柳。细腰肢、自有入格风流，仍更是、骨体清英雅秀。
永丰坊那畔，尽日无人，谁见金丝弄晴昼。断肠是、飞絮时，绿叶成阴，无个事、一成消瘦。又莫是、东风逐君来，便吹散眉间，一点春皱。
洞仙歌·咏柳
作者：苏轼
朝代：宋

江南腊尽，早梅花开后，分付新春与垂柳。细腰肢自有入格风流，仍更是、骨体清英雅秀。永丰坊那畔，尽日无人，谁见金丝弄晴昼？断肠是飞絮时，绿叶成阴，无个事、一成消瘦。又莫是东风逐君来，便吹散眉间一点春皱。
洞仙歌·江南腊尽
作者：苏轼
朝代：宋
体裁：词

江南腊尽，早梅花开后。分付新春与垂柳。细腰肢、自有入格风流，仍更是、骨体清英雅秀。永丰坊那畔，尽日无人，惟见金丝弄晴昼。断肠是，飞絮时，绿叶成阴，无个事、一成消瘦。又莫是、东风逐君来，便吹散眉间，一点春皱。
洞庭春色
作者：苏轼
朝代：宋

二年洞庭秋，香雾长噀手。
今年洞庭春，玉色疑非酒。
贤王文字饮，醉笔蛟蛇走。
既醉念君醒，远饷为我寿。
瓶开香浮座，盏凸光照牖。
方倾安仁醽，莫遣公远嗅。
要当立名字，未用问升斗。
应呼钓诗鈎，亦号扫愁帚。
君知蒲萄恶，正是嫫母黝。
须君滟海杯，浇我谈天口。
洞庭春色（并引）
作者：苏轼
朝代：宋

安定郡王以黄柑酿酒，谓之洞庭春色，色香味三绝，以饷其犹子德麟。
德麟以饮余，为作此诗。
醉后信笔，颇有沓拖风气。
二年洞庭秋，香雾长噀手。
今年洞庭春，玉色疑非酒。
贤王文字饮，醉笔蛟蛇走。
既醉念君醒，远饷为我寿。
瓶开香浮座，盏凸光照牖。
方倾安仁醽，。
莫遣公远嗅。
（明皇食柑，凡千余枚，皆缺一瓣，问进柑使者，云中途尝有道士嗅之。
盖罗公远也。
）要当立名字，未可问升斗。
应呼钓诗钩，亦号扫愁帚。
君知蒲萄恶，止是嫫姆黝。
须君滟海杯，浇我谈天口。
洞庭春色（并引）
作者：苏轼
朝代：宋

安定郡王以黄柑酿酒，谓之洞庭春色，色香味三绝，以饷其犹子德麟。德麟以饮余，为作此诗。醉后信笔，颇有沓拖风气。二年洞庭秋，香雾长噀手。今年洞庭春，玉色疑非酒。贤王文字饮，醉笔蛟蛇走。既醉念君醒，远饷为我寿。瓶开香浮座，盏凸光照牖。方倾安仁醽，（潘岳《笙赋》云：披黄苞以授柑，倾绿瓷以酌醽）。莫遣公远嗅。（明皇食柑，凡千余枚，皆缺一瓣，问进柑使者，云中途尝有道士嗅之。盖罗公远也。）要当立名字，未可问升斗。应呼钓诗钩，亦号扫愁帚。君知蒲萄恶，止是嫫姆黝。须君滟海杯，浇我谈天口。
洞庭春色，并引
作者：苏轼
朝代：宋

二年洞庭秋，香雾长噀手。今年洞庭春，玉色疑非酒。贤王文字饮，醉笔蛟龙走。既醉念君醒，远饷为我寿。瓶开香浮座，盏凸光照牖。方倾安仁醽，莫遣公远嗅。要当立名字，未用问升斗。应呼钓诗钩，亦号扫愁帚。君知蒲萄恶，正是嫫母黝。须君滟海杯，浇我谈天口。
洞霄宫
作者：苏轼
朝代：宋

上帝高居悯世顽，故留琼馆在凡间。青山九锁不易到，作者七人相对闲。庭下流泉翠蛟舞，洞中飞鼠白鸦翻。长松怪石宜霜鬓，不用金丹苦驻颜。
洞霄宫
作者：苏轼
朝代：宋

上帝高居愍世顽，故留琼馆在凡间。
青山九锁不易到，作者七人相对闲。
庭下流泉翠蛟舞，洞中飞鼠白鸦翻。
长松怪石宜霜鬓，不用金丹苦驻颜。
洞霄宫
作者：苏轼
朝代：宋

上帝高居愍世顽，故留琼馆在凡间。
青山九锁不易到，作者七人相对闲。
（《论语》云作者七人矣，今监宫凡七人。
）庭下流泉翠蛟舞，洞中飞鼠白鸦翻。
长松怪石宜霜鬓，不用金丹苦驻颜。
浚井
作者：苏轼
朝代：宋
体裁：古风

古井没荒莱，不食谁为恻。瓶罂下两绠，蛙蚓飞百尺。腥风被泥滓，空响闻点滴。上除青青芹，下洗凿凿石。沾濡愧童仆，杯酒暖寒栗。白水渐泓渟，青天落寒碧。云何失旧秽，底处来新洁。井在有无中，无来亦无失。
浣溪沙
作者：苏轼
朝代：宋

一梦江湖费五年。归来风物故依然。相逢一醉是前缘。迁客不应常眊氉，使君为出小婵娟。翠鬟聊著小诗缠。
浣溪沙
作者：苏轼
朝代：宋
体裁：词

万顷风涛不记苏。雪晴江上麦千车。但令人饱我愁无。
翠袖依风萦柳絮，绛唇得酒烂樱珠。樽前呵手镊霜须。
浣溪沙
作者：苏轼
朝代：宋

倾盖相逢胜白头。故山空复梦松楸。此心安处是菟裘。卖剑买牛吾欲老，乞浆得酒更何求。愿为同社宴春秋。
浣溪沙
作者：苏轼
朝代：宋

入袂轻风不破尘。玉簪犀璧醉佳辰。一番红粉为谁新。团扇不堪题往事，柳丝那解系行人。酒阑滋味似残春。
浣溪沙
作者：苏轼
朝代：宋

四面垂杨十里荷。问云何处最花多。画楼南畔夕阳过。天气乍凉人寂寞，光阴须得酒消磨。且来花里听笙歌。
浣溪沙
作者：苏轼
朝代：宋

料峭东风翠幕惊。云何不饮对公荣。水晶盘瑩玉鳞赪。花影莫孤三夜月，朱颜未称五年兄。翰林子墨主人卿。
浣溪沙
作者：苏轼
朝代：宋

炙手无人傍屋头。萧萧晚雨脱梧楸。谁怜季子敝貂裘。顾我已无当世望，似君须向古人求。岁寒松柏肯惊秋。
浣溪沙
作者：苏轼
朝代：宋
体裁：词

簌簌衣巾落枣花，村南村北响缫车，牛衣古柳卖黄瓜。
酒困路长惟欲睡，日高人渴漫思茶。敲门试问野人家。
浣溪沙
作者：苏轼
朝代：宋

芍药樱桃两斗新。名园高会送芳辰。洛阳初夏广陵春。红玉半开菩萨面，丹砂秾点柳枝唇。尊前还有个中人。
浣溪沙
作者：苏轼
朝代：宋

花满银塘水漫流。犀槌玉板奏凉州。顺风环佩过秦楼。远汉碧云轻漠漠，今宵人在鹊桥头。一声敲彻绛河秋。
浣溪沙
作者：苏轼
朝代：宋

道字娇讹语未成。未应春阁梦多情。朝来何事绿鬟倾。綵索身轻长趁燕，红窗睡重不闻莺。困人天气近清明。
浣溪沙
作者：苏轼
朝代：宋

野饮松下，设松黄汤，作此阕。
罗袜空飞洛浦尘。锦袍不见谪仙人。携壶藉草亦天真。
玉粉轻黄千岁药，雪花浮动万家春。醉归江路野梅新。
浣溪沙
作者：苏轼
朝代：宋

雪颔霜髯不自惊。更将剪綵发春荣。羞颜未醉已先赪。莫唱黄鸡并白发，且呼张丈唤殷兄。有人归去欲卿卿。
浣溪沙
作者：苏轼
朝代：宋

风捲珠帘自上钩。萧萧乱叶报新秋。独携纤手上高楼。缺月向人舒窈窕，三星当户照绸缪。香生雾縠见纤柔。
浣溪沙
作者：苏轼
朝代：宋

麻叶层层苘叶光，谁家煮茧一村香。
隔篱娇语络丝娘。
垂白杖藜抬醉眼，捋青捣麨软饥肠。
问言豆叶几时黄。
浣溪沙 十二月二日雨后微雪，太守徐君猷携酒见过，坐上作浣溪沙三首。明日酒醒，雪大作，又作二首 其一
作者：苏轼
朝代：宋
体裁：词

覆块青青麦未苏。江南云叶暗随车。临皋烟景世间无。雨脚半收檐断线，雪床初下瓦跳珠。归来冰颗乱黏须。
浣溪沙 十二月二日雨后微雪，太守徐君猷携酒见过，坐上作浣溪沙三首。明日酒醒，雪大作，又作二首 其五
作者：苏轼
朝代：宋
体裁：词

万顷风涛不记苏。雪晴江上麦千车。但令人饱我愁无。翠袖依风萦柳絮，绛唇得酒烂樱珠。尊前呵手镊霜须。
浣溪沙 十二月二日雨后微雪，太守徐君猷携酒见过，坐上作浣溪沙三首。明日酒醒，雪大作，又作二首 其四
作者：苏轼
朝代：宋
体裁：词

半夜银山上积苏。朝来九陌带随车。涛江烟渚一时无。空腹有诗衣有结，湿薪如桂米如珠。冻吟谁伴撚髭须。
浣溪沙 徐门石潭谢雨，道上作五首 其一
作者：苏轼
朝代：宋
体裁：词

照日深红暖见鱼。连村绿暗晚藏乌。黄童白叟聚睢盱。麋鹿逢人虽未惯，猿猱闻鼓不须呼。归家说与采桑姑。
浣溪沙 徐门石潭谢雨，道上作五首 其三
作者：苏轼
朝代：宋
体裁：词

麻叶层层苘叶光。谁家煮茧一村香。隔篱娇语络丝娘。垂白杖藜抬醉眼，捋青捣麨软饥肠。问言豆叶几时黄。
浣溪沙 徐门石潭谢雨，道上作五首 其五
作者：苏轼
朝代：宋
体裁：词

软草平莎过雨新。轻沙走马路无尘。何时收拾耦耕身。日暖桑麻光似泼，风来蒿艾气如薰。使君元是此中人。
浣溪沙 徐门石潭谢雨，道上作五首 其四
作者：苏轼
朝代：宋
体裁：词

簌簌衣巾落枣花。村南村北响缲车。半依古柳卖黄瓜。酒困路长惟欲睡，日高人渴漫思茶。敲门试问野人家。
浣溪沙·一别姑苏已四年
作者：苏轼
朝代：宋
体裁：词

一别姑苏已四年。
秋风南浦送归船。
画帘重见水中仙。
霜鬓不须催我老，杏花依旧驻君颜。
夜阑相对梦魂间。
浣溪沙·一梦江湖费五年
作者：苏轼
朝代：宋

一梦江湖费五年。
归来风物故依然。
相逢一醉是前缘。
迁客不应常眊矂，使君为出小婵娟。
翠鬟聊着小诗缠。
浣溪沙·万顷风涛不记苏
作者：苏轼
朝代：宋
体裁：词

万顷风涛不记苏。雪晴江上麦千车。但令人饱我愁无。翠袖倚风萦柳絮，绛唇得酒烂樱珠。尊前呵手镊霜须。
浣溪沙·傅粉郎君又粉奴
作者：苏轼
朝代：宋
体裁：词

傅粉郎君又粉奴。
莫教施粉与施朱。
自然冰玉照香酥。
有客能为《神女赋》，凭君送与雪儿书。
梦魂东去觅桑榆。
浣溪沙·元丰七年十二月二十四日从泗州刘倩叔游南山
作者：苏轼
朝代：宋

细雨斜风作小寒。淡烟疏柳媚晴滩。入淮清洛渐漫漫。雪沫乳花浮午盏，蓼茸蒿笋试春盘。人间有味是清欢。
浣溪沙·入袂轻风不破尘
作者：苏轼
朝代：宋
体裁：词

入袂轻风不破尘。
玉簪犀璧醉佳辰。
一番红粉为谁新。
团扇只堪题往事，新丝那解系行人。
酒阑滋味思残春。
浣溪沙·其二
作者：苏轼
朝代：宋
体裁：词

旋抹红妆看使君。三三五五棘篱门。相挨踏破茜罗裙。老幼扶携收麦社，乌鸢翔舞赛神村。道逢醉叟卧黄昏。
浣溪沙·其二
作者：苏轼
朝代：宋
体裁：词

醉梦昏昏晓未苏。门前辘辘使君车。扶头一盏怎生无。废圃寒蔬排翠羽，小槽春酒滴真珠。清香细细嚼梅须。
浣溪沙·几共查梨到雪霜
作者：苏轼
朝代：宋
体裁：词

几共查梨到雪霜。一经题品便生光。木奴何处避雌黄。北客有来初未识，南金无价喜新尝。含滋嚼句齿牙香。
浣溪沙·几共查梨到雪霜
作者：苏轼
朝代：宋

几共查梨到雪霜，一经题品便生光，木奴何处避雌黄。
北客有来初未识，南金无价喜新尝，含滋嚼句齿牙香。
浣溪沙·十二月二日雨后微雪，太守徐君猷携酒见过，坐上作浣溪沙三首。明日酒醒，雪大作，又作二首
作者：苏轼
朝代：宋

覆块青青麦未苏。江南云叶暗随车。临皋烟景世间无。雨脚半收檐断线，雪床初下瓦跳珠。归来冰颗乱黏须。醉梦昏昏晓未苏。门前辘辘使君车。扶头一盏怎生无。废圃寒蔬排翠羽，小槽春酒滴真珠。清香细细嚼梅须。雪里餐毡例姓苏。使君载酒为回车。天寒酒色转头无。荐士已闻飞鹗表，报恩应不用蛇珠。醉中还许揽桓须。半夜银山上积苏。朝来九陌带随车。涛江烟渚一时无。空腹有诗衣有结，湿薪如桂米如珠。冻吟谁伴撚髭须。万顷风涛不记苏。雪晴江上麦千车。但令人饱我愁无。翠袖依风萦柳絮，绛唇得酒烂樱珠。尊前呵手镊霜须。
浣溪沙·半夜银山上积苏
作者：苏轼
朝代：宋
体裁：词

半夜银山上积苏。
朝来九陌带随车。
涛江烟渚一时无。
空腹有诗衣有结，湿薪如桂米如珠。
冻吟谁伴拈髭须。
浣溪沙·半夜银山上积苏
作者：苏轼
朝代：宋

半夜银山上积苏，朝来九陌带随车。涛江烟渚一时无。空腹有诗衣有结，湿薪如桂米如珠。冻吟谁伴捻髭须。
浣溪沙·咏橘
作者：苏轼
朝代：宋
体裁：词

菊暗荷枯一夜霜，新苞绿叶照林光。竹篱茅舍出青黄。
香雾噀人惊半破，清泉流齿怯初尝。吴姬三日手犹香。
浣溪沙·四面垂杨十里荷
作者：苏轼
朝代：宋
体裁：词

四面垂杨十里荷。
问云何处最花多。
画楼南畔夕阳和。
天气乍凉人寂寞，光阴须得酒消磨。
且来花里听笙歌。
浣溪沙·山色横侵蘸晕霞
作者：苏轼
朝代：宋
体裁：词

山色横侵蘸晕霞。湘川风静吐寒花。远林屋散尚啼鸦。梦到故园多少路，酒醒南望隔天涯。月明千里照平沙。
浣溪沙·山色横侵蘸晕霞
作者：苏轼
朝代：宋

山色横侵蘸晕霞，湘川风静吐寒花。远林屋散尚啼鸦。梦到故园多少路，酒醒南望隔天涯。月明千里照平沙。
浣溪沙·席上赠楚守田待制小鬟
作者：苏轼
朝代：宋

学画鸦儿正妙年，阳城下蔡困嫣然。凭君莫唱短因缘。
雾帐吹笙香嫋嫋，霜庭按舞月娟娟。曲终红袖落双缠。
浣溪沙·彭门送梁左藏
作者：苏轼
朝代：宋
体裁：词

怪见眉间一点黄，诏书催发羽书忙。从教娇泪洗红妆。
上殿云霄生羽翼，论兵齿颊带冰霜。归来衫袖有天香。
浣溪沙·徐州石潭谢雨，道上作五首。潭在城东二十里，常与泗水增减，清浊相应（其三）
作者：苏轼
朝代：宋
体裁：词

麻叶层层苘叶光，谁家煮茧一村香？隔篱娇语络丝娘。
垂白杖藜抬醉眼，捋青捣麨软饥肠，问言豆叶几时黄？
浣溪沙·徐州石潭谢雨，道上作五首。潭在城东二十里，常与泗水增减，清浊相应（其五）
作者：苏轼
朝代：宋
体裁：词

软草平莎过雨新，轻沙走马路无尘。何时收拾耦耕身。
日暖桑麻光似泼，风来蒿艾气如薰。使君元是此中人。
浣溪沙·徐州藏春阁园中
作者：苏轼
朝代：宋
体裁：词

惭愧今年二麦丰。千畦细浪舞晴空。化工馀力染夭红。归去山公应倒载，阑街拍手笑儿童。甚时名作锦薰笼。
浣溪沙·徐州藏春阁园中
作者：苏轼
朝代：宋

惭愧今年二麦丰，千畦细浪舞晴空。化工余力染夭红。归去山公应倒载，阑街拍手笑儿童。甚时名作锦薰笼。
浣溪沙·徐邈能中酒圣贤
作者：苏轼
朝代：宋
体裁：词

徐邈能中酒圣贤。刘伶席地幕青天。潘郎白璧为谁连。无可奈何新白发，不如归去旧青山。恨无人借买山钱。
浣溪沙·徐邈能中酒圣贤
作者：苏轼
朝代：宋

徐邈能中酒圣贤，刘伶席地幕青天，潘郎白璧为谁连。
无可奈何新白发，不如归去旧青山，恨无人借买山钱。
浣溪沙·徐门石潭谢雨，道上作五首
作者：苏轼
朝代：宋

照日深红暖见鱼。连村绿暗晚藏乌。黄童白叟聚睢盱。麋鹿逢人虽未惯，猿猱闻鼓不须呼。归家说与采桑姑。旋抹红妆看使君。三三五五棘篱门。相挨踏破茜罗裙。老幼扶携收麦社，乌鸢翔舞赛神村。道逢醉叟卧黄昏。麻叶层层苘叶光。谁家煮茧一村香。隔篱娇语络丝娘。垂白杖藜抬醉眼，捋青捣麨软饥肠。问言豆叶几时黄。簌簌衣巾落枣花。村南村北响缲车。半依古柳卖黄瓜。酒困路长惟欲睡，日高人渴漫思茶。敲门试问野人家。软草平莎过雨新。轻沙走马路无尘。何时收拾耦耕身。日暖桑麻光似泼，风来蒿艾气如薰。使君元是此中人。
浣溪沙·忆旧
作者：苏轼
朝代：宋

长记鸣琴子溅堂。朱颜绿发映垂杨。如今秋鬓数茎霜。聚散交游如梦寐，升沉闲事莫思量。仲卿终不避桐乡。
浣溪沙·惟见眉间一点黄
作者：苏轼
朝代：宋
体裁：词

惟见眉间一点黄。
诏书催发羽书忙。
从教娇泪洗红妆。
上殿云宵生羽翼，论兵齿颊带风霜。
归来衫袖有天香。
浣溪沙·惭愧今年二麦丰
作者：苏轼
朝代：宋

惭愧今年二麦丰。
千畦细浪舞晴空。
化工馀力染夭红。
归去山公应倒载，阑街拍手笑儿童。
甚时名作锦熏笼。
浣溪沙·旋抹红妆看使君
作者：苏轼
朝代：宋
体裁：词

旋抹红妆看使君。
三三五五棘篱门。
相挨踏破蒨罗裙。
老幼扶携收麦社，乌鸢翔舞赛神村。
道逢醉叟卧黄昏。
浣溪沙·旋抹红妆看使君
作者：苏轼
朝代：宋

旋抹红妆看使君，三三五五棘篱门。相挨踏破茜罗裙。老幼扶携收麦社，乌鸢翔舞赛神村。道逢醉叟卧黄昏。
浣溪沙·桃李溪边驻画轮
作者：苏轼
朝代：宋
体裁：词

桃李溪边驻画轮。鹧鸪声里倒清尊。夕阳虽好近黄昏。香在衣裳妆在臂，水连芳草月连云。几时归去不销魂。
浣溪沙·渔父
作者：苏轼
朝代：宋

西塞山边白鹭飞，散花洲外片帆微。桃花流水鳜鱼肥。自庇一身青箬笠，相随到处绿蓑衣。斜风细雨不须归。
浣溪沙·游蕲水清泉寺
作者：苏轼
朝代：宋
体裁：词

山下兰芽短浸溪，松间沙路净无泥。萧萧暮雨子规啼。
谁道人生无再少？门前流水尚能西！休将白发唱黄鸡。
浣溪沙·游蕲水清泉寺
作者：苏轼
朝代：宋

山下兰芽短浸溪，松间沙路净无泥，潇潇暮雨子规啼。
谁道人生无再少？门前流水尚能西！休将白发唱黄鸡。
浣溪沙·游蕲水清泉寺
作者：苏轼
朝代：宋

游蕲水清泉寺，寺临兰溪，溪水西流。山下兰芽短浸溪，松间沙路净无泥，潇潇暮雨子规啼。（潇潇一作：萧萧）谁道人生无再少？门前流水尚能西！休将白发唱黄鸡。
浣溪沙·游蕲水清泉寺。寺临兰溪，溪水西流
作者：苏轼
朝代：宋
体裁：词

山下兰芽短浸溪。松间沙路净无泥。萧萧暮雨子规啼。谁道人生无再少，门前流水尚能西。休将白发唱黄鸡。
浣溪沙·炙手无人傍屋头
作者：苏轼
朝代：宋
体裁：词

炙手无人傍屋头。
萧萧晚雨脱梧楸。
谁怜季子敞貂裘。
顾我已无当世望，似君须向古人求。
岁寒松柏肯惊秋。
浣溪沙·照日深红暖见鱼
作者：苏轼
朝代：宋
体裁：词

照日深红暖见鱼。
连溪绿暗晚藏乌。
黄童白叟聚睢盱。
糜鹿逢人虽未惯，猿揉闻鼓不须呼。
归家说与采桑姑。
浣溪沙·照日深红暖见鱼
作者：苏轼
朝代：宋

照日深红暖见鱼，连溪绿暗晚藏乌。黄童白叟聚睢盱。麋鹿逢人虽未惯，猿猱闻喜不须呼。归家说与采桑姑。
浣溪沙·玄真子《渔父词》极清丽，恨其曲度不传，故加数语，令以《浣溪沙》歌之
作者：苏轼
朝代：宋
体裁：词

西塞山边白鹭飞，散花洲外片帆微。桃花流水鳜鱼肥。
自庇一身青篛笠，相随到处绿蓑衣。斜风细雨不须归。
浣溪沙·珠桧丝杉冷欲霜
作者：苏轼
朝代：宋
体裁：词

珠桧丝杉冷欲霜。
山城歌舞助凄凉。
且餐山色饮湖光。
共挽朱幡留半日，强揉青蕊作重阳。
不知明日为谁黄。
浣溪沙·白雪清词出坐间
作者：苏轼
朝代：宋
体裁：词

白雪清词出坐间。爱君才器两俱全。异乡风景却依然。可恨相逢能几日，不知重会是何年。茱萸仔细更重看。
浣溪沙·端午
作者：苏轼
朝代：宋

轻汗微微透碧纨。明朝端午浴芳兰。流香涨腻满晴川。綵线轻缠红玉臂，小符斜挂绿云鬟。佳人相见一千年。
浣溪沙·端午
作者：苏轼
朝代：宋
体裁：词

轻汗微微透碧纨，明朝端午浴芳兰。流香涨腻满晴川。彩线轻缠红玉臂，小符斜挂绿云鬟。佳人相见一千年。
浣溪沙·簌簌衣巾落枣花
作者：苏轼
朝代：宋

徐门石潭谢雨，道上作五首。潭在城东二十里，常与泗水增减清浊相应。簌簌衣巾落枣花，村南村北响缲车，牛衣古柳卖黄瓜。（缲通：缫）酒困路长惟欲睡，日高人渴漫思茶。敲门试问野人家。
浣溪沙·簌簌衣巾落枣花
作者：苏轼
朝代：宋
体裁：词

簌簌衣巾落枣花。
村南村北响缲车。
牛衣古柳卖黄瓜。
酒困路长惟欲睡，日高人渴漫思茶。
敲门试问野人家。
浣溪沙·簌簌衣巾落枣花
作者：苏轼
朝代：宋
体裁：词

簌簌衣巾落枣花，村南村北响缫车。半依古柳卖黄瓜。
酒困路长惟欲睡，日高人渴漫思茶。敲门试问野人家。
浣溪沙·簌簌衣巾落枣花
作者：苏轼
朝代：宋

簌簌衣巾落枣花，村南村北响缲车，牛衣古柳卖黄瓜。
酒困路长惟欲睡，日高人渴漫思茶。敲门试问野人家。
浣溪沙·细雨斜风作晓寒
作者：苏轼
朝代：宋

元丰七年十二月二十四日，从泗州刘倩叔游南山细雨斜风作晓寒，淡烟疏柳媚晴滩。入淮清洛渐漫漫。雪沫乳花浮午盏，蓼茸蒿笋试春盘。人间有味是清欢。
浣溪沙·细雨斜风作晓寒
作者：苏轼
朝代：宋
体裁：词

细雨斜风作晓寒。
淡烟疏柳媚晴滩。
入淮清洛渐漫漫。
雪沫乳花浮午盏，蓼茸蒿笋试春盘。
人间有味是清欢。
浣溪沙·细雨斜风作晓寒
作者：苏轼
朝代：宋
体裁：词

细雨斜风作晓寒，淡烟疏柳媚晴滩。入淮清洛渐漫漫。
雪沫乳花浮午盏，蓼茸蒿笋试春盘。人间有味是清欢。
浣溪沙·缥缈红妆照浅溪
作者：苏轼
朝代：宋
体裁：词

缥缈红妆照浅溪，薄云疏雨不成泥。送君何处古台西。
废沼夜来秋水满，茂林深处晚莺啼。行人肠断草凄迷。
浣溪沙·罗袜空飞洛浦尘
作者：苏轼
朝代：宋
体裁：词

罗袜空飞洛浦尘。锦袍不见谪仙人。携壶藉草亦天真。玉粉轻黄千岁药，雪花浮动万家春。醉归江路野梅新。
浣溪沙·自杭移密守。席上别杨元素。时重阳前一日
作者：苏轼
朝代：宋
体裁：词

缥缈危楼紫翠间。良辰乐事古难全。感时怀旧独凄然。璧月琼枝空夜夜，菊花人貌自年年。不知来岁与谁看。
浣溪沙·芍药樱桃两斗新
作者：苏轼
朝代：宋
体裁：词

芍药樱桃两斗新。名园高会送芳辰。洛阳初夏广陵春。红玉半开菩萨面，丹砂浓点柳枝唇。尊前还有个中人。
浣溪沙·花满银塘水漫流
作者：苏轼
朝代：宋
体裁：词

花满银塘水漫流。犀槌玉板奏《凉州》。顺风环佩过秦楼。远汉碧云轻漠漠，今宵人在鹊桥头。一声敲彻绛河秋。
浣溪沙·荷花
作者：苏轼
朝代：宋

四面垂杨十里荷，问云何处最花多。画楼南畔夕阳和。天气乍凉人寂寞，光阴须得酒消磨。且来花里听笙歌。
浣溪沙·荷花
作者：苏轼
朝代：宋
体裁：词

四面垂杨十顷荷，问言何处最花多。画楼南畔夕阳和。
天气乍凉人寂寞，光阴须得酒消磨。且来花里听笙歌。
浣溪沙·菊节
作者：苏轼
朝代：宋

缥缈危楼紫翠间，良辰乐事古难全。感时怀旧独凄然。
璧月琼枝空夜夜，菊花人貌自年年。不知来岁与谁看。
浣溪沙·西塞山边白鹭飞
作者：苏轼
朝代：宋
体裁：词

西塞山边白鹭飞。散花洲外片帆微。桃花流水鳜鱼肥。自庇一身青箬笠，相随到处绿蓑衣。斜风细雨不须归。
浣溪沙·覆块青青麦未苏
作者：苏轼
朝代：宋
体裁：词

覆块青青麦未苏。
江南云叶暗随车。
临皋烟景世间无。
雨脚半收檐断线，雪林初下瓦疏珠。
归来冰颗乱黏须。
浣溪沙·覆块青青麦未苏
作者：苏轼
朝代：宋

覆块青青麦未苏，江南云叶暗随车。临皋烟景世间无。雨脚半收檐断线，雪林初下瓦疏珠。归来冰颗乱黏须。
浣溪沙·赠贲大夫歌者，其人尝在大家
作者：苏轼
朝代：宋

晚菊花前敛翠蛾。挼花传酒缓声歌。柳枝团扇别离多。拥髻凄凉论旧事。曾随织女度银梭。当年今夕奈愁何。
浣溪沙·赠闾丘朝议，时还徐州
作者：苏轼
朝代：宋

一别姑苏已四年。秋风南浦送归船。画帘重见水中仙。霜鬓不须催我老，杏丹依旧驻君颜。夜阑相对梦魂间。
浣溪沙·赠陈海州。陈尝为眉令。有声
作者：苏轼
朝代：宋

长记鸣琴子贱堂。朱颜绿发映垂杨。如今秋鬓数茎霜。聚散交游如梦寐，升沈閒事莫思量。仲卿终不忘桐乡。
浣溪沙·赠陈海州，陈尝为眉令，有声
作者：苏轼
朝代：宋
体裁：词

长记鸣琴子贱堂，朱颜绿发映垂杨。如今秋鬓数茎霜。
聚散交游如梦寐，升沉闲事莫思量。仲卿终不忘桐乡。
浣溪沙·软草平莎过雨新
作者：苏轼
朝代：宋

徐州石潭谢雨，道上作五首。潭在城东二十里，常与泗水增减清浊相应。软草平莎过雨新，轻沙走马路无尘。何时收拾耦耕身？日暖桑麻光似泼，风来蒿艾气如薰。使君元是此中人。
浣溪沙·软草平莎过雨新
作者：苏轼
朝代：宋

软草平莎过雨新。
轻沙走马路无尘。
何时收拾耦耕身。
日暖桑麻光似泼，风来蒿艾气如熏。
使君元是此中人。
浣溪沙·轻汗微微透碧纨
作者：苏轼
朝代：宋
体裁：词

轻汗微微透碧纨。
明朝端午浴芳兰。
流香涨腻满晴川。
彩线轻缠红玉臂，小符斜挂绿云鬟。
佳人相见一千年。
浣溪沙·送梅庭老赴上党学官
作者：苏轼
朝代：宋

门外东风雪洒裾，山头回首望三吴。不应弹铗为无鱼。上党从来天下脊，先生元是古之儒。时平不用鲁连书。
浣溪沙·送颜复梁吉
作者：苏轼
朝代：宋
体裁：词

缥缈红妆照浅溪。薄云疏雨不成泥。送君何处古台西。废沼夜来秋水满，茂林深处晚莺啼。行人肠断草凄迷。
浣溪沙·道字娇讹苦未成
作者：苏轼
朝代：宋
体裁：词

道字娇讹苦未成。未应春阁梦多情。朝来何事绿鬟倾。彩索身轻长趁燕，红窗睡重不闻莺。困人天气近清明。
浣溪沙·道字娇讹语未成
作者：苏轼
朝代：宋
体裁：词

道字娇讹语未成，未应春阁梦多情。朝来何事绿鬟倾。
彩索身轻长趁燕，红窗睡重不闻莺。困人天气近清明。
浣溪沙·重九二首
作者：苏轼
朝代：宋

珠桧丝杉冷欲霜。山城歌舞助凄凉。且餐山色饮湖光。共挽朱轓留半日，强揉青蕊作重阳。不知明日为谁黄。霜鬓真堪插拒霜。哀弦危柱作伊凉。暂时流转为风光。未遣清尊空北海，莫因长笛赋山阳。金钗玉腕泻鹅黄。
浣溪沙·重九旧韵
作者：苏轼
朝代：宋
体裁：词

《白雪》清词出坐间，爱君才器两俱全。异乡风景却依然。
可恨相逢能几日，不知重会是何年。茱萸子细更重看。
浣溪沙·重九旧韵
作者：苏轼
朝代：宋

白雪清词出坐间。爱君才器两俱全。异乡风景却依然。可恨相逢能几日，不知重会是何年。茱萸子细更重看。
浣溪沙·长记鸣琴子贱堂
作者：苏轼
朝代：宋
体裁：词

长记鸣琴子贱堂。
朱颜绿发映垂杨。
如今秋鬓数茎霜。
聚散交游如梦寐，升沈闲事莫思量。
仲卿终不避桐乡。
浣溪沙·阳羡姑苏已买田
作者：苏轼
朝代：宋
体裁：词

阳羡姑苏已买田。相逢谁信是前缘。莫教便唱水如天。我作洞霄君作守，白头相对故依然。西湖知有几同年。
浣溪沙·雪里餐毡例姓苏
作者：苏轼
朝代：宋
体裁：词

雪里餐毡例姓苏。使君载酒为回车。天寒酒色转头无。荐士已闻飞鹗表，报恩应不用蛇珠。醉中还许揽桓须。
浣溪沙·雪里餐毡例姓苏
作者：苏轼
朝代：宋

雪里餐毡例姓苏，使君载酒为回车。天寒酒色转头无。
荐士已闻飞鹗表，报恩应不用蛇珠。醉中还许揽桓须。
浣溪沙·雪颔霜髯不自惊
作者：苏轼
朝代：宋

伽花彩甚奇，谓有初春之兴。因作二首，寄袁公济雪颔霜髯不自惊。更将翦彩发春荣。羞颜未醉已先赪。莫唱黄鸡并白发，且呼张丈唤殷兄。有人归去欲卿卿。
浣溪沙·雪颔霜髯不自惊
作者：苏轼
朝代：宋
体裁：词

雪颔霜髯不自惊。更将剪彩发春荣。羞颜未醉已先赪。
莫唱黄鸡并白发，且呼张丈唤殷兄。有人归去欲卿卿。
浣溪沙·雪颔霜髯不自惊
作者：苏轼
朝代：宋
体裁：词

雪颔霜髯不自惊。
更将翦采发春荣。
羞颜未醉已先赪。
莫唱黄鸡并白发，且呼张丈唤殷兄。
有人归去欲卿卿。
浣溪沙·霜鬓真堪插拒霜
作者：苏轼
朝代：宋
体裁：词

霜鬓真堪插拒霜。
哀弦危柱作《伊凉》。
暂时流转为风光。
未遣清尊空北海，莫因《长笛》赋山阳。
金钗玉腕泻鹅黄。
浣溪沙·风压轻云贴水飞
作者：苏轼
朝代：宋
体裁：词

风压轻云贴水飞。乍晴池馆燕争泥。沈郎多病不胜衣。沙上不闻鸿雁信，竹间时听鹧鸪啼。此情惟有落花知。
浣溪沙·风压轻云贴水飞
作者：苏轼
朝代：宋

风压轻云贴水飞，乍晴池馆燕争泥。沈郎多病不胜衣。沙上不闻鸿雁信，竹间时听鹧鸪啼。此情惟有落花知！
浣溪沙·麻叶层层檾叶光
作者：苏轼
朝代：宋

麻叶层层檾叶光，谁家煮茧一村香。隔篱娇语络丝娘。垂白杖藜抬醉眼，捋青捣麨软饥肠。问言豆叶几时黄。
浣溪沙·麻叶层层苘叶光
作者：苏轼
朝代：宋
体裁：词

麻叶层层苘叶光。
谁家煮蚕一村香。
隔篱娇语络丝娘。
垂白杖藜抬醉眼，捋青捣麨软饥肠。
问言豆叶几时黄。
浣溪沙咏橘
作者：苏轼
朝代：宋
体裁：词

菊暗荷枯一夜霜。新苞绿叶照林光。竹篱茅舍出青黄。香雾噀人惊半破，清泉流齿怯初尝。吴姬三日手犹香。
浣溪沙送梅庭老赴上党学官
作者：苏轼
朝代：宋
体裁：词

门外东风雪洒裾。山头回首望三吴。不应弹铗为无鱼。上党从来天下脊，先生元是古之儒。时平不用鲁连书。
浣溪沙（九月九日二首）
作者：苏轼
朝代：宋
体裁：词

珠桧丝杉冷欲霜。山城歌舞助凄凉。且餐山色饮湖光。共挽朱轓留半日，强揉青蕊作重阳。不知明日为谁黄。
浣溪沙（前韵）
作者：苏轼
朝代：宋
体裁：词

料峭东风翠幕惊。云何不饮对公荣。水晶盘莹玉鳞赪。花影莫孤三夜月，朱颜未称五年兄。翰林子墨主人卿。
浣溪沙（前韵）
作者：苏轼
朝代：宋
体裁：词

醉梦醺醺晓未苏。门前辘辘使君车。扶头一盏怎生无。废圃寒蔬挑翠羽，小槽春酒冻真珠。清香细细嚼梅须。
浣溪沙（即事）
作者：苏轼
朝代：宋
体裁：词

画隼横江喜再游。老鱼跳槛识清讴。流年未肯付东流。黄菊篱边无怅望，白云乡里有温柔。挽回霜鬓莫教休。
浣溪沙（同上）
作者：苏轼
朝代：宋

芍药樱花两斗新。名园高会送芳辰。洛阳初夏广陵春。红玉半开菩萨面，丹砂浓点柳枝唇。尊前还有个中人。
浣溪沙（和前韵）
作者：苏轼
朝代：宋
体裁：词

一梦江湖费五年。归来风物故依然。相逢一醉是前缘。迁客不应常眊矂，使君为出小婵娟。翠鬟聊著小诗缠。
浣溪沙（和前韵）
作者：苏轼
朝代：宋
体裁：词

霜鬓真堪插拒霜。哀弦危柱作伊凉。暂时流转为风光。未遣清尊空北海，莫因长笛赋山阳。金钗玉腕泻鹅黄。
浣溪沙（寓意）
作者：苏轼
朝代：宋

炙手无人傍屋头。萧萧晚雨脱梧楸。谁怜季子敝貂裘。愿我已无当世望，似君须向古人求。岁寒松柏肯惊秋。
浣溪沙（席上赠楚守田待制小鬟）
作者：苏轼
朝代：宋
体裁：词

学画鸦儿正妙年。阳城下蔡困嫣然。凭君莫唱短因缘。雾帐吹笙香袅袅，霜庭按舞月娟娟。曲终红袖落双缠。
浣溪沙（新秋）
作者：苏轼
朝代：宋
体裁：词

风卷珠帘自上钩。萧萧乱叶报新秋。独携纤手上高楼。缺月向人舒窈窕，三星当户照绸缪。香生雾縠见纤柔。
浣溪沙（有感）
作者：苏轼
朝代：宋
体裁：词

傅粉郎君又粉奴。莫教施粉与施朱。自然冰玉照香酥。有客能为神女赋，凭君送与雪儿书。梦魂东去觅桑榆。
浣溪沙（有赠）
作者：苏轼
朝代：宋

惟见眉间一点黄。诏书催发羽书忙。从教娇泪洗红妆。上殿云霄生羽翼，论兵齿颊带风霜。归来衫袖有天香。
浣溪沙（端午）
作者：苏轼
朝代：宋

入袂轻风不破尘。玉簪犀璧醉佳辰。一番红粉为谁新。团扇只堪题往事，新丝那解系行人。酒阑滋味似残春。
浣溪沙（自适）
作者：苏轼
朝代：宋
体裁：词

倾盖相逢胜白头。故山空复梦松楸。此心安处是菟裘。卖剑买牛吾欲老，乞浆得酒更何求。愿为辞社宴春秋。
浪淘沙·探春
作者：苏轼
朝代：宋

昨日出东城，拭探春情。墙头红杏暗如倾。槛内群芳芽未吐，早已回春。绮陌敛香尘，雪霁前村。东君用意不辞辛。料想春光先到处，吹绽梅英。
浪淘沙·探春
作者：苏轼
朝代：宋
体裁：词

昨日出东城，试探春情。墙头红杏暗如倾。槛内群芳芽未吐，早已回春。
绮陌敛香尘，雪霁前村。东君用意不辞辛。料想春光先到处，吹绽梅英。
浪淘沙·昨日出东城
作者：苏轼
朝代：宋
体裁：词

昨日出东城。
拭探春情。
墙头红杏暗如倾。
槛内群芳芽未吐，早已回春。
绮陌敛香尘。
雪霁前村。
东君用意不辞辛。
料想春光先到处，吹绽梅英。
浪淘沙·昨日出东城
作者：苏轼
朝代：宋
体裁：词

昨日出东城。试探春情。墙头红杏暗如倾。槛内群芳芽未吐，早已回春。绮陌敛香尘。雪霁前村。东君用意不辞辛。料想春光先到处，吹绽梅英。
浰阳早发
作者：苏轼
朝代：宋

富贵本先定，世人自荣枯。
嚣嚣好名心，嗟我岂独无。
不能便退缩，但使进少徐。
我行念西国，已分田园芜。
南来竟何事，碌碌随商车。
自进苟无补，乃是懒且愚。
人生重意气，出处夫岂徒。
永怀江阳叟，种藕春满湖。
浰阳早发
作者：苏轼
朝代：宋

富贵本无定，世人自荣枯。嚣嚣好名心，嗟我岂独无。不能便退缩，但使进少徐。我行念西国，已分田园芜。南来竟何事，碌碌随商车。自进苟无补，乃是懒且愚。人生重出处夫岂徒。永怀江阳叟，种藕春满湖。
浰阳早发
作者：苏轼
朝代：宋
体裁：古风

富贵本无定，世人自荣枯。嚣嚣好名心，嗟我岂独无。不能便退缩，但使进少徐。我行念西国，已分田园芜。南来竟何事，碌碌随商车。自进苟无补，乃是懒且愚。人生重意气，出处夫岂徒。永怀江阳叟，种藕春满湖。
浴日亭（在南海庙前。）
作者：苏轼
朝代：宋
体裁：七言律诗

剑气峥嵘夜插天，瑞光明灭到黄湾。坐看旸谷浮金晕，遥想钱塘涌雪山。已觉苍凉苏病骨，更烦沆瀣洗衰颜。忽惊鸟动行人起，飞上千峰紫翠间。
海上道人传以神守气诀
作者：苏轼
朝代：宋
体裁：五言律诗

但向起时作，还于作处收。蛟龙莫放睡，雷雨直须休。要会无穷火，尝观不尽油。夜深人散后，惟有一灯留。
海上道人传以神守气诀
作者：苏轼
朝代：宋

但向起时作，还于作处收。蛟龙莫放睡，雷雨直须休。要会无穷火，尝观未尽油。夜深人散后，惟有一灯留。
海会寺清心堂
作者：苏轼
朝代：宋
体裁：七言律诗

南郭子綦初丧我，西来达摩尚求心。此堂不说有清浊，游客自观随浅深。两岁频为山水役，一溪长照雪霜侵。纷纷无补竟何事，惭愧高人闭户吟。
海南人不作寒食而以上巳上冢予携一瓢酒寻诸生皆出矣独老符秀才在因与饮至醉符盖儋人之安贫守静者也
作者：苏轼
朝代：宋

老鸦衔肉纸飞灰，万里家山安在哉。
苍耳林中太白过，鹿门山下德公回。
管宁投老终归去，王式当年本不来。
记取城南上巳日，木棉花落刺桐开。
海南人不作寒食，而以上巳上冢。予携一瓢酒，寻诸生，皆出矣。独老符秀才在，因与饮，至醉。符盖儋人之安贫守静者也
作者：苏轼
朝代：宋

老鸦衔肉纸飞灰，万里家山安在哉！苍耳林中太白过，鹿门山下德公回。管宁投老终归去，王式当年本不来。记取城南上巳日，木棉花落刺桐开。
海市（并叙）
作者：苏轼
朝代：宋

予闻登州海市旧矣，父老云常出于春夏，今岁晚不复见矣。予到官五日而去，以不见为恨，祷于海神广德王之庙，明日见焉，乃作此诗。东方云海空复空，群仙出没空明中。荡摇浮世生万象，岂有贝阙藏珠宫。心知所见皆幻影，敢以耳目烦神工。岁寒水冷天地闭，为我起蛰鞭鱼龙。重楼翠阜出霜晓，异事惊倒百岁翁。人间所得容力取，世外无物谁为雄。率然有请不我拒，信我人厄非天穷。潮阳太守南迁归，喜见石廪堆祝融。自言正直动山鬼，岂知造物哀龙锺。信眉一笑岂易得，神之报汝亦已丰。斜阳万里孤鸟没，但见碧海磨青铜。新诗绮语亦安用，相与变灭随东风。
海棠
作者：苏轼
朝代：宋

东风嫋嫋泛崇光，香雾空蒙月转廊。
只恐夜深花睡去，故烧高烛照红妆。
海棠
作者：苏轼
朝代：宋

东风袅袅泛崇光，香雾空濛月转廊。只恐夜深花睡去，更烧高烛照红妆。
海棠
作者：苏轼
朝代：宋
体裁：诗

东风袅袅泛崇光，香雾空蒙月转廊。只恐夜深花睡去，故烧高烛照红妆。
润州甘露寺弹筝
作者：苏轼
朝代：宋
体裁：古风

多景楼上弹神曲，欲断哀弦再三促。江妃出听雾雨愁，白浪翻空动浮玉。唤取吾家双凤槽，遣作三峡孤猿号。与君合奏芳春调，啄木飞来霜树杪。
润州甘露寺弹筝
作者：苏轼
朝代：宋

多景楼上弹神曲，欲断哀弦再三促。江妃出听雾雨愁，白浪翻空动浮玉。（金山名。）唤取吾家双凤槽，遣作三峡孤猿号。与君合奏芳春调，啄木飞来霜树杪。
涪州得山胡次子由韵
作者：苏轼
朝代：宋
体裁：五言律诗

终日锁筠笼，回头惜翠茸。谁知声㗲㗲，亦自意重重。夜宿烟生浦，朝鸣日上峰。故巢何足恋，鹰隼岂能容。
涪州得山胡？善鸣，出黔中？
作者：苏轼
朝代：宋

终日锁筠笼，回头惜翠茸。谁知声？画？画，亦自意重重。夜宿烟生浦，朝鸣日上峰。故巢何足恋，鹰隼岂能容。
淩虚台
作者：苏轼
朝代：宋
体裁：古风

才高多感激，道直无往还。不如此台上，举酒邀青山。青山虽云远，似亦识公颜。崩腾赴幽赏，披豁露天悭。落日衔翠壁，暮云点烟鬟。浩歌清兴发，放意末礼删。是时岁云暮，微雪洒袍斑。吏退迹如扫，宾来勇跻攀。台前飞雁过，台上雕弓弯。联翩向空坠，一笑惊尘寰。
淮上早发
作者：苏轼
朝代：宋
体裁：七言绝句

澹月倾云晓角哀，小风吹水碧鳞开。此生定向江湖老，默数淮中十往来。
清平乐·清淮蜀汴
作者：苏轼
朝代：宋
体裁：词

清淮蜀汴。更在江西岸。红旆到时黄叶乱。霜入梁王故苑。秋原何处携壶。停骖访古踟蹰。双庙遗风尚在，漆园傲吏应无。
清平乐·送述古赴南都
作者：苏轼
朝代：宋
体裁：词

清淮浊汴。更在江西岸。红旆到时黄叶乱。霜入梁王故苑。秋原何处携壶。停骖访古踟蹰。双庙遗风尚在，漆园傲吏应无。
清平调引
作者：苏轼
朝代：宋

陌上花开蝴蝶飞。江山犹是昔人非。遗民几度垂垂老，游女长歌缓缓归。陌上山花无数开。路人争看翠軿来。若为留得堂堂去，且更从教缓缓回。生前富贵草头露，身后风流陌上花。已作迟迟君去鲁，犹教缓缓妾回家。
清平调引·其一
作者：苏轼
朝代：宋

陌上花开蝴蝶飞。江山犹是昔人非。遗民几度垂垂老，游女长歌缓缓归。
清平调引·其三
作者：苏轼
朝代：宋

生前富贵草头露，身后风流陌上花。已作迟迟君去鲁，犹教缓缓妾回家。
清平调引·其二
作者：苏轼
朝代：宋

陌上山花无数开。路人争看翠軿来。若为留得堂堂去，且更从教缓缓回。
清溪词
作者：苏轼
朝代：宋

大江南兮九华西，泛秋浦兮乱清溪。水渺渺兮山无蹊，路重复兮居者迷。烂青红兮粲高低，松十里兮稻千畦。山无人兮云朝跻，霭濛濛兮渰凄凄。啸林谷兮号水泥，走鼪鼯兮下凫鹥。忽孤垒兮隐重堤，杳冥茫兮闻犬鸡。郁万瓦兮鸟翼齐，浮轩楹兮飞棋枅。雁南归兮寒蜩嘶，弄秋水兮挹玻璃。朝市合兮杂髦齯，挟箪瓢兮佩锄犁。鸟兽散兮相扶携，隐惊雷兮骛长霓。望翠微兮古招提，挂木杪兮翔云梯。若有人兮怅幽栖，石为门兮云为闺。块虚堂兮法喜妻，呼猿狙兮子鹿麛。我欲往兮奉杖藜，独长啸兮谢阮、嵇。
清溪词
作者：苏轼
朝代：宋

大江南兮九华西，泛秋浦兮乱清溪。
水渺渺兮山无蹊，路重复兮居者迷。
烂青红兮粲高低，松十里兮稻千畦。
山无人兮云朝跻，霭蒙蒙兮渰凄凄。
啸林谷兮号水泥，走鼪鼯兮下凫鷖。
忽孤垒兮隐重堤，杳冥茫兮闻犬鸡。
郁万瓦兮鸟翼齐，浮轩楹兮飞棋枅。
雁南归兮寒蜩嘶，弄秋水兮挹玻璃。
朝市合兮杂髦齯，挟箪瓢兮佩锄犁。
鸟兽散兮相扶携，隐惊雷兮骛长霓。
望翠微兮古招提，挂木杪兮翔云梯。
若有人兮怅幽栖，石为门兮云为闺。
块虚堂兮法喜妻，呼猿狙兮子鹿麛。
我欲往兮奉杖藜，独长啸兮谢阮嵇。
清溪词
作者：苏轼
朝代：宋

大江南兮九华西，泛秋浦兮乱清溪。
水渺渺兮山无蹊，路重复兮居者迷。
烂青红兮粲高低，松十里兮稻千畦。
山无人兮云朝跻，霭蒙蒙兮渰凄凄。
啸林谷兮号水泥，走鼪鼯兮下凫鹥。
忽孤垒兮隠重堤，杳冥茫兮闻犬鸡。
鬰万瓦兮鸟翼齐，浮轩楹兮飞棋枅。
雁南归兮寒蜩嘶，弄秋水兮挹玻璃。
朝市合兮杂髦齯，挟箪瓢兮佩锄犁。
鸟兽散兮相扶携，隠惊雷兮骛长霓。
望翠微兮古招提，挂木杪兮翔云梯。
若有人兮怅幽栖，石为门兮云为闺。
块虚堂兮法喜妻，呼猿狙兮子鹿麛。
我欲往兮奉杖藜，独长啸兮谢阮嵇。
清远舟中寄怀贾耘老
作者：苏轼
朝代：宋

小寒初度梅花岭，万壑千巌背人境。
清远聊为泛宅行，一梦分明堕乡井。
觉来满眼是湖山，鸭绿波摇凤凰影。
海陵居士无云梯，岁晚结庐苕水湄。
山腰自悬苍玉佩，野马不受黄金羁。
门前车盖猎猎走，笑倚清流数鬓丝。
汀洲相见春风起，白苹吹花散烟水。
万里飘蓬未得归，目断沧浪泪如洗。
北雁南来遗素书，苦言大浸没我庐。
清斋十日不然鼎，曲突往往巢龟鱼。
今年玉粒贱如水，青铜欲买囊已虚。
人生百年如寄耳，七十朱颜能有几。
有子休论贤与愚，倪生枉欲带经锄。
天南看取东坡叟，可是平生废读书。
清远舟中寄耘老
作者：苏轼
朝代：宋

小寒初度梅花岭，万壑千岩背人境。清远聊为泛宅行，一梦分明堕乡井。觉来满眼是湖山，鸭绿波摇凤凰影。海陵居士无云梯，岁晚结庐苕水湄。山腰自悬苍玉佩，野马不受黄金羁。门前车盖猎猎走，笑倚清流数鬓丝。汀洲相见春风起，白苹吹花覆苕水。万里飘蓬未得归，目断沧浪泪如洗。北雁南来遗素书，苦言大浸没我庐。清斋十日不然鼎，曲突往往巢龟鱼。今年玉粒贱如水，青铜欲买囊已虚。人生百年如寄耳，七十朱颜能有几？有子休论贤与愚，倪生枉欲带经锄。天南看取东坡叟，可是平生废读书。
清远舟中寄耘老
作者：苏轼
朝代：宋

小寒初度梅花岭，万壑千岩背人境。清远聊为泛宅行，一梦分明堕乡井。觉来满眼是湖山，鸭绿波摇凤凰影。海陵居士无云梯，岁晚结庐苕水湄。山腰自悬苍玉佩，野马不受黄金羁。门前车盖猎猎走，笑倚清流数鬓丝。汀洲相见春风起，白蘋吹花覆苕水。万里飘蓬未得归，目断沧浪泪如洗。北雁南来遗素书，苦言大浸没我庐。清斋十日不然鼎，曲突往往巢龟鱼。今年玉粒贱如水，青铜欲买囊已虚。人生百年如寄耳，七十朱颜能有几？有子休论贤与愚，倪生枉欲带经锄。天南看取东坡叟，可是平生废读书。
清远舟中寄耘老
作者：苏轼
朝代：宋

小寒初渡梅花岭，万壑千岩背人境。
清远聊为泛宅行，一梦分明堕乡井。
觉来满眼是湖山，鸭绿波摇凤凰影。
海陵居士无云梯，岁晚结庐颍水湄。
山腰自悬苍玉佩，野马不受黄金羁。
门前车盖猎猎走，笑倚清流数鬓丝。
汀洲相见春风起，白蘋吹花散烟水。
万里飘蓬未得归，目断沧浪泪如洗。
北雁南来遗素书，苦言大浸没我庐。
清斋十日不然鼎，曲突往往巢龟鱼。
今年玉粒贱如水，青铜欲买囊已虚。
人生百年如寄尔，七十朱颜能有几。
有子休论贤与愚，倪生枉却带经锄。
天南看取东坡叟，可是平生废读书。
渔家傲
作者：苏轼
朝代：宋

临水纵横回晚鞚。归来转觉情怀动。梅笛烟中闻几弄。秋阴重。西山雪淡云凝冻。美酒一杯谁与共。尊前舞雪狂歌送。腰跨金鱼旌旆拥。将何用，只堪妆点浮生梦。
渔家傲·一曲《阳关》情几许
作者：苏轼
朝代：宋
体裁：词

一曲《阳关》情几许。
知君欲向秦川去。
白马皂貂留不住。
回首处。
孤城不见天霖雾。
到日长安花似雨。
故关杨柳初飞絮。
渐见靴刀迎夹路。
谁得似。
风流膝上王文度。
渔家傲·一曲阳关情几许
作者：苏轼
朝代：宋

一曲阳关情几许，知君欲向秦川去。白马皂貂留不住。回首处，孤城不见天霖雾。到日长安花似雨，故关杨柳初飞絮。渐见靴刀迎夹路。谁得似，风流膝上王文度。
渔家傲·七夕
作者：苏轼
朝代：宋

皎皎牵牛河汉女。盈盈临水无由语。望断碧云空日暮。无寻处。梦回芳草生春浦。鸟散馀花纷似雨。汀洲蘋老香风度。明月多情来照户。但揽取。清光长送人归去。
渔家傲·七夕
作者：苏轼
朝代：宋
体裁：词

皎皎牵牛河汉女，盈盈临水无由语。望断碧云空日暮。无寻处，梦回芳草生春浦。
鸟散馀花纷似雨，汀洲蘋老香风度。明月多情来照户。但揽取，清光长送人归去。
渔家傲·临水纵横回晚鞚
作者：苏轼
朝代：宋
体裁：词

临水纵横回晚鞚。
归来转觉情怀动。
梅笛烟中闻几弄。
秋阴重。
西山雪淡云凝冻。
美酒一杯谁与共。
尊前舞雪狂歌送。
腰跨金鱼旌旆拥。
将何用。
只堪妆点浮生梦。
渔家傲·临水纵横回晚鞚
作者：苏轼
朝代：宋

临水纵横回晚鞚。归来转觉情怀动。梅笛烟中闻几弄。秋阴重，西山雪淡云凝冻。
美酒一杯谁与共。尊前舞雪狂歌送。腰跨金鱼旌旆拥。将何用，只堪妆点浮生梦。
渔家傲·临水纵横回晚鞚
作者：苏轼
朝代：宋
体裁：词

临水纵横回晚鞚，归来转觉情怀动。梅笛烟中闻几弄，秋阴重，西山雪淡云凝冻。
美酒一杯谁与共，尊前舞雪狂歌送。腰跨金鱼旌旆拥，将何用，只堪妆点浮生梦。
渔家傲·千古龙蟠并虎踞
作者：苏轼
朝代：宋
体裁：词

千古龙蟠并虎踞。从公一吊兴亡处。渺渺斜风吹细雨。芳草渡。江南父老留公住。公驾飞车凌彩雾。红鸾骖乘青鸾驭。却讶此洲名白鹭。非吾侣。翩然欲下还飞去。
渔家傲·千古龙蟠并虎踞
作者：苏轼
朝代：宋

金陵赏心亭送王胜之龙图。王守金陵，视事一日移南郡。千古龙蟠并虎踞。从公一吊兴亡处。渺渺斜风吹细雨。芳草渡。江南父老留公住。公驾飞车凌彩雾。红鸾骖乘青鸾驭。却讶此洲名白鹭。非吾侣。翩然欲下还飞去。
渔家傲·皎皎牵牛河汉女
作者：苏轼
朝代：宋
体裁：词

皎皎牵牛河汉女。
盈盈临水无由语。
望断碧云空日暮。
无寻处。
梦回芳草生春浦。
鸟散馀花纷似雨。
汀洲苹老香风度。
明月多情来照户。
但揽取。
清光长送人归去。
渔家傲·赠曹光州
作者：苏轼
朝代：宋
体裁：词

些小白须何用染。几人得见星星点。作郡浮光虽似箭。君莫厌。也应胜我三年贬。我欲自嗟还不敢。向来三郡宁非忝。婚嫁事稀年冉冉。知有渐。千钧重担从头减。
渔家傲·赠曹光州
作者：苏轼
朝代：宋

些小白须何用染。几人得见星星点。作郡浮光虽似箭。君莫厌。也应胜我三年贬。我欲自嗟还不敢，向来三郡宁非忝。婚嫁事稀年冉冉。知有渐。千钧重担从头减。
渔家傲·赠曹光州
作者：苏轼
朝代：宋
体裁：词

些小白须何用染，几人得见星星点。作郡浮光虽似箭，君莫厌，也应胜我三年贬。
我欲自嗟还不敢，向来三郡宁非忝。婚嫁事稀年冉冉，知有渐，千钧重担从头减。
渔家傲·送吉守江郎中
作者：苏轼
朝代：宋
体裁：词

送客归来灯火尽，西楼淡月凉生晕。明日潮来无定准，潮来稳，舟横渡口重城近。
江水似知孤客恨，《南风》为解佳人愠。莫学时流轻久困，频寄问，钱塘江上须忠信。
渔家傲·送客归来灯火尽
作者：苏轼
朝代：宋
体裁：词

送客归来灯火尽。西楼淡月凉生晕。明日潮来无定准。潮来稳。舟横渡口重城近。江水似知孤客恨。南风为解佳人愠。莫学时流轻久困。频寄问。钱塘江上须忠信。
渔家傲·送张元康省亲秦川
作者：苏轼
朝代：宋

一曲阳关情几许。知君欲向秦川去。白马皂貂留不住。回首处。孤城不见天霏雾。到日长安花似雨。故关杨柳初飞絮。渐见靴刀迎夹路。谁得似，风流膝上王文度。
渔家傲·金陵赏心亭送王胜之龙图。王守金陵，视事一日。移南郡
作者：苏轼
朝代：宋
体裁：词

千古龙蟠并虎踞。从公一吊兴亡处。渺渺斜风吹细雨。芳草渡。江南父老留公住。公驾飞车凌彩雾。红鸾骖乘青鸾驭。却讶此洲名白鹭。非吾侣，翩然欲下还飞去。
渔家傲·金陵赏心亭送王胜之龙图。王守金陵，视事一日。移南郡
作者：苏轼
朝代：宋

千古龙蟠并虎踞。从公一吊兴亡处。渺渺斜风吹细雨。芳草渡。江南父老留公住。公驾飞车淩彩雾。红鸾骖乘青鸾驭。却讶此洲名白鹭。非吾侣，翩然欲下还飞去。
渔家傲·金陵赏心亭送王胜之龙图。王守金陵，视事一日，移南郡
作者：苏轼
朝代：宋
体裁：词

千古龙蟠并虎踞，从公一吊兴亡处。渺渺斜风吹细雨。芳草渡，江南父老留公住。
公驾飞车淩彩雾，红鸾骖乘青鸾驭。却讶此洲名白鹭。非吾侣，翩然欲下还飞去。
渔家傲（七夕）
作者：苏轼
朝代：宋

皎皎牵牛河汉女。盈盈临水无由语。望断碧云空日暮。无寻处。梦回芳草生春浦。鸟散余花纷似雨，汀洲苹老香风度。明月多情来照户。但揽取。清光长送人归去。
渔家傲（送张元唐省亲秦州）
作者：苏轼
朝代：宋

一曲阳关情几许。知君欲向秦川去。白马皂貂留不住。回首处。孤城不见天霖雾。到日长安花似雨。故关杨柳初飞絮。渐见靴刀迎夹路。谁得似。风流膝上王文度。
渔父
作者：苏轼
朝代：宋

渔父笑，轻鸥举。漠漠一江风雨，江边骑马是官人，借我孤舟南渡。
渔父·渔歌子·渔父笑
作者：苏轼
朝代：宋
体裁：词

渔父笑，轻鸥举。
漠漠一江风雨。
江边骑马是官人，借我孤舟南渡。
渔父·渔歌子·渔父醉
作者：苏轼
朝代：宋
体裁：词

渔父醉，蓑衣舞。醉里却寻归路。轻舟短棹任斜横，醒后不知何处。
渔父·渔父醉
作者：苏轼
朝代：宋

渔父醉，蓑衣舞，醉里却寻归路。轻舟短棹任斜横，醒后不知何处。
渔父·渔父醒
作者：苏轼
朝代：宋

渔父醒，春江午，梦断落花飞絮。酒醒还醉醉还醒，一笑人间今古。
渔父·渔父饮
作者：苏轼
朝代：宋
体裁：词

渔父饮，谁家去。鱼蟹一时分付。酒无多少醉为期，彼此不论钱数。
渔父四首
作者：苏轼
朝代：宋
体裁：词

渔父饮，谁家去。鱼蟹一时分付。酒无多少醉为期，彼此不论钱数。
渔父醉，蓑衣舞。醉时却寻归路。轻舟短棹任斜横，醒后不知何处。
渔父醒，春江午。梦断落花飞絮。酒醒还醉醉还醒，一笑人间今古。
渔父笑，轻鸥举。漠漠一江风雨。江边骑马是官人，借我孤舟南渡。
渔父四首·其一
作者：苏轼
朝代：宋

渔父饮，谁家去，鱼蟹一时分付。
酒无多少醉为期，彼此不论钱数。
渔父四首·其三
作者：苏轼
朝代：宋

渔父醒，看江午，梦断落花飞絮。
酒醒还醉醉还醒，一笑人间今古。
渔父四首·其二
作者：苏轼
朝代：宋

渔父醉，蓑衣舞，醉裏却寻归路。
轻舟短棹任横斜，醒后不知何处。
渔父四首·其四
作者：苏轼
朝代：宋

渔父笑，轻鸥举，漠漠一江风雨。江边骑马是官人，借我孤舟南渡。
渔父渔歌子
作者：苏轼
朝代：宋
体裁：词

渔父醒，春江午。梦断落花飞絮。酒醒还醉醉还醒，一笑人间今古。
渚宫
作者：苏轼
朝代：宋

渚宫寂寞依古郢，楚地荒茫非故基。
二王台阁已卤莽，何况远问纵横时。
楚王猎罢击灵鼓，猛士操舟张水嬉。
钓鱼不復数鱼鳖，大鼎千石烹蛟螭。
当时郢人架宫殿，意思绝妙般与倕。
飞楼百尺照湖水，上有燕赵千蛾眉。
临风扬扬意自得，长使宋玉作楚辞。
秦兵西来取钟簴，故宫禾黍秋离离。
千年壮观不可復，今之存者盖已卑。
池空野迥楼阁小，惟有深竹藏狐狸。
台中绛帐谁復见，台下野水浮清漪。
绿窗朱户春昼闭，想见深屋弹朱丝。
腐儒亦解爱声色，何用白首谈孔姬。
沙泉半涸草堂在，破窗无纸风飔飔。
陈公踪迹最未远，七瑞寥落今何之。
百年人事知几变，直恐荒废成空陂。
谁能为我访遗迹，草间应有湘东碑。
渚宫
作者：苏轼
朝代：宋

渚宫寂寞依古郢，楚地荒茫非故基。
二王台阁已卤莽，？湘东王、高氏。
？何况远问纵横时。
楚王猎罢击灵鼓，猛士操舟张水嬉。
钓鱼不复数鱼鳖，大鼎千石烹蛟螭。
当时郢人架宫殿，意思绝妙般与倕。
飞楼百尺照湖水，上有燕赵千峨眉。
临风扬扬意自得，长使宋玉作楚词。
秦兵西来取钟虡，故宫禾黍秋离离。
千年壮观不可复，今之存者盖已卑。
池空野迥楼阁小，惟有深竹藏狐狸。
台中绛帐谁复见，台下野水？一作鸭？浮清漪。
绿窗朱户春昼闭，想见深屋弹朱丝。
腐儒亦解爱声色，何用白首谈孔姬。
沙泉半涸草堂在，破窗无纸风飔飔。
陈公踪迹最未远，七瑞寥落今何之。
百年人事知几变，直恐荒废成空陂。
谁能为我访遗迹，草中应有湘东碑。
渚宫
作者：苏轼
朝代：宋

渚宫寂莫依古郢，楚地荒茫非故基。二王台阁已卤莽，何况远问纵横时。楚王猎罢击灵鼓，猛士操舟张水嬉。钓鱼不复数鱼鳖，大鼎千石烹蛟螭。当时郢人架宫殿，意思绝妙般与倕。飞楼百尺照湖水，上有燕赵千蛾眉。临风扬扬意自得，长使宋玉作楚辞。秦兵西来取钟卢，故宫禾黍秋离离。千年壮观不可复，今之存者盖已卑。池空野迥楼阁小，惟有深竹藏狐狸。台中绛帐谁复见，台下野水浮清漪。绿窗朱户春画闭，想见深屋弹朱丝。腐儒亦解爱声色，何用白首谈孔姬。沙泉半涸草堂在，破窗无纸风颸颸。陈公踪迹最未远，七瑞寥落今何之。百年人事知几变，直恐荒废成空陂。谁能为我访遗迹，草间应有湘东碑。
渚宫
作者：苏轼
朝代：宋

渚宫寂莫依古郢，楚地荒茫非故基。二王台阁已卤莽，何况远问纵横时。楚王猎罢击灵鼓，猛士操舟张水嬉。钓鱼不复数鱼鳖，大鼎千石烹蛟螭。当时郢人架宫殿，意思绝妙般与倕。飞楼百尺照湖水，上有燕赵千蛾眉。临风扬扬意自得，长使宋玉作楚辞。秦兵西来取钟簴，故宫禾黍秋离离。千年壮观不可复，今之存者盖已卑。池空野迥楼阁小，惟有深竹藏狐狸。台中绛帐谁复见，台下野水浮清漪。绿窗朱户春昼闭，想见深屋弹朱丝。腐儒亦解爱声色，何用白首谈孔、姬。沙泉半涸草堂在，破窗无纸风飔飔。陈公踪迹最未远，七瑞寥落今何之。百年人事知几变，直恐荒废成空陂。谁能为我访遗迹，草间应有湘东碑。
渝州寄王道矩
作者：苏轼
朝代：宋
体裁：七言律诗

曾闻五月到渝州，水拍长亭砌下流。惟有梦魂长缭绕，共论唐史更绸缪。舟经故国岁时改，霜落寒江波浪收。归梦不成冬夜永，厌闻船上报更筹。
游三游洞
作者：苏轼
朝代：宋
体裁：七言绝句

冻雨霏霏半成雪，游人屦冻苍苔滑。不辞携被岩底眠，洞口云深夜无月。
游三游洞
作者：苏轼
朝代：宋

冻雨霏霏半成雪，游人屦冻苍苔滑。
不辞携被巌底眠，洞口云深夜无月。
游三游洞游洞之日有亭吏乞诗既为留三绝句于
作者：苏轼
朝代：宋

一径绕山翠，萦纡去似蛇。
忽惊溪水急，争看洞门呀。
滑磴攀秋蔓，飞桥踏古槎。
三扉迎北吹，一穴向西斜。
叹息烟云去，追思岁月遐。
唐人昔未到，古俗此为家。
洞暖无风雪，山深富鹿豭。
相逢衣尽草，环坐髻应髽。
灶突依岩黑，樽罍就石洼。
洪荒无传记，想像在羲娲。
此事今安有，遗踪我独嗟。
山翁劝留句，强为写槎牙。
游东西岩
作者：苏轼
朝代：宋

谢公含雅量，世运属艰难。况复情所钟，感概萃中年。正赖丝与竹，陶写有馀欢。尝恐儿辈觉，坐令高趣阑。独携缥缈人，来上东西山。放怀事物外，徙倚弄云泉。一旦功业成，管、蔡复流言。慷慨桓野王，哀歌和清弹。挽须起流涕，始知使君贤。意长日月促，卧病已辛酸。恸哭西州门，往驾那复还。空馀行乐处，古木昏苍烟。
游东西岩（即谢安东山也。）
作者：苏轼
朝代：宋

谢公含雅量，世运属艰难。况复情所钟，感慨萃中年。正赖丝与竹，陶写有馀欢。尝恐儿辈觉，坐令高趣阑。独携缥缈人，来上东西山。放怀事物外，徙倚弄云泉。一旦功业成，管蔡复流言。慷慨桓野王，哀歌和清弹。挽须起流涕，始知使君贤。意长日月促，卧病已辛酸。恸哭西州门，往驾那复还。空馀行乐处，古木昏苍烟。